"Hitno definisati kaznenu politiku za nenošenje maski i rukavica"\n“Hitno definisati kaznenu politiku za nenošenje maski i rukavica”\nBANJA LUKA – Od desetog aprila nošenje rukavica i zaštitnih maski na otvorenom s ciljem sprečavanja širenja virusa korona je obavezno.\nTim za praćenje provođenja mjera Republičkog štaba za vanredne situacije Republike Srpske uputio je inicijativu da se hitno definiše kaznena politika za neprovođenje mjera koje su naložene od strane Republičkog štaba za vanredne situacije.\nIz Vlade RS je saopšteno da se to pogotovo odnosi na nošenje zaštitnih maski i rukavica, tedržanje socijalne distance.\n“Primjetili smo da je nepridržavanje mjera jednim dijelom vezano za nedefinisanost kaznenih odredbi što ugrožava poboljšanje epidemiološke situacije u Republici Srpskoj”, navodi se u saopštenju.\nPodsjećamo, od desetog aprila nošenje rukavica i zaštitnih maski na otvorenom s ciljem sprečavanja širenja virusa korona je obavezno.\n“Obavezuju se građani da se na otvorenom prostoru pridržavaju zaštitne mjere socijalnog rastojanja od dva metra, uz obavezu korišćenja zaštitne maske i rukavica”, navodeno je u zaključku Republičkog štaba za vanredne situacije od 10. aprila.\nOd istog datuma u Republici Srpskoj je takođe zabranjeno okupljanje u grupama većim od tri osobe na javnim mjestima.\n“Nepoštovanje ove mjere zabrane sankcionisaće se u skladu sa Zakonom o javnom redu i miru”, navedeno je u zaključku koji je danas donio ovaj štab, a poštovanje ove mjere kontrolisaće MUP RS.


ŠOSO Vuk Karadžić Sombor - Učenički parlament\nU poslednja dva razreda osnovne škole i u srednjoj školi, organizovan je učenički parlament radi davanja mišljenja i predloga stručnim organima škole, organu upravljanja, savetu roditelja i direktoru, o pravilima ponašanja u školi, vannastavnim aktivnostima, organizaciji raznih manifestacija; radi razmatranja odnosa i saradnje učenika i zaposlenih u školi i obaveštavanja učenika o pitanjima od posebnog značaja za njihovo školovanje. Parlament se bira svake školske godine i ima svog predsednika. Radom parlamenta rukovode dva mentora koji se biraju iz redova nastavnika. Mišljenje i zaključci parlamenta daju se drugim organima škole na razmatranje.\nKroz rad u parlamentu, realizuju se različiti stepeni participacije učenika u školskom životu: informisanje, izražavanje sopstvenog mišljenja, učešće u donošenju odluka, doprinos razvoju školskih aktivnosti i pokretanje akcija… Učešćem u radu učeničkog parlamenta, našim učenicima se pruža prilika da uz podršku i pomoć, razvijaju neke vrline (samopoštovanje, odgovornost, saradnja, tolerancija, uvažavanje različitosti, inicijativnost, samostalnost, kritičnost), da stiču određene veštine (izražavanje sopstvenog mišljenja, diskusija, odlučivanje, poštovanje procedura), kao i da razumeju funkcionisanje demokratskog društva na nivou njihove škole.\nU okviru saradnje sa gradskom zajednicom učeničkih parlamenata, kao za učenike veoma značajna i posebna (inkluzivna) aktivnost, ističe se "Turnir za osmeh", koji se svake godine organizuje u somborskoj kuglani, povodom obeležavanja 3. decembra - Dana osoba sa invaliditetom. Na ovom turniru učestvuju predstavnici učeničkih parlamenata svih srednjih škola iz Sombora.\nPored ovoga, ističe se i angažman naših parlamentaraca u različitim projektnim aktivnostima škole, naročito iz oblasti ekologije. Naši parlamentarci se uključuju i u rad učeničke zadruge, gde ne samo što proizvode već i plasiraju svoje proizvode, angažujući se na prodajnim izložbama radova i cveća, u okviru različitih gradskih i pokrajinskih manifestacija. Na ovaj način nastojimo da kod učenika razvijamo preduzetnički duh.


Ravnogorci protiv vraćanja spomenika Titu u Užicu : Nadlanu.com\nRavnogorci protiv vraćanja spomenika Titu u Užicu\nObjavljeno 28. feb 2013. / 13:05:28\nRavnogorci, koje predvodi narodni poslanik Aleksandar Čotrić, smatraju da je Titu i njegovoj ideologiji "mesto u muzeju i tamo bi trebalo i da ostanu".\n"Osim što je Užicu nametnuo svoje ime, Tito ništa nije učinio za ovaj grad", navodi se u saopštenju i dodaje i da je Tito u bici na Kadinjači "nepotrebno žrtvovao kompletan Radnički bataljon, sastavljen od stotina srpskih seljaka i radnika iz Užica i okoline".\nRavnogorci navode i da je Tito "najodgovorniji što su jedinice pod njegovom komandom, počev od septembra 1944, bez pravičnog suđenja, a najčešće bez odluka sudova, ubile više desetina hiljada građana Srbije".\nSUPRUGA SE PROTIVILA ULASKU: Miloš Bojanić u "Zadrugu" stiže…\nSUBNOR je juče predložio da spomenik Titu, koji je sklonjen sa trga u Užicu, bude vraćen na prvobitno mesto.\n"Predlažemo da se spomenik Josipu Brozu Titu, koji je sklonjen sa trga u Užicu, vrati na prvobitno mesto i da se Josipu Brozu, vođi ustanka naroda Srbije i Jugoslavije, u borbi protiv fašističkih okupatora u Drugom svetskom ratu i potom osnivaču nesvrstanosti u svetu, ukazuju priznanja koja istorijski pripadaju", naveo je SUBNOR u pismu predsedniku Srbije.\njosip broz titoravnogorski pokretsubnor


Kompanijama u FBiH od 1. januara struja ne smije biti skuplja od 20 posto\nU UPFBiH su naglasili da ove kompanije moraju dobiti anekse na ugovore kojima će im cijena biti povećana maksimalno 20 posto i koji će se početi primjenjivati od 1. januara 2022. godine\nUdruženje poslodavaca Federacije Bosne i Hercegovine (UPFBiH) insistira da Vlada Federacije BiH prilikom donošenja odluke o ograničavanju cijena električne energije, obaveže elektroprivredna preduzeća na aneksiranje ugovora sa kompanijama koje su ranije potpisale ugovore o snabdijevanju, a kojima je cijena povećana za više od 20 posto.\nU UPFBiH su naglasili da ove kompanije moraju dobiti anekse na ugovore kojima će im cijena biti povećana maksimalno 20 posto i koji će se početi primjenjivati od 1. januara 2022. godine.\nUPFBiH je zahvalilo rukovodstvu i poslanicima Predstavničkog doma Parlamenta Federacije BiH, na hitnom organiziranju online sjednice na kojoj je usvojen amandman na Zakon o električnoj energiji u Federaciji BiH, u tekstu u kojem ga je usvojio Dom naroda. UPFBiH je zahvalilo i rukovodstvu i delegatima Doma naroda Parlamenta FBiH koji su dali veliki doprinos usvajanju dopune Zakona o električnoj energiji u FBiH, što omogućava Vladi FBiH da donese odgovarajuću odluku i ograniči rast cijena električne energije za privredu na 20 posto.\n– Povećanje cijena električne energije za privredu od 20 posto predstavlja gornju granicu povećanja koje omogućava većini kompanija u FBiH neometanu proizvodnju, nastavak izvoznih aktivnosti, zadržavanje postojećih i zapošljavanje novih radnika te nastavak investicijskog ciklusa. S druge strane, neće drastično rasti cijene roba i usluga na tržištu zbog enormnog povećanja cijena električne energije, čime se štiti životni standard građana – ističu iz UPFBiH.\nTakođer, kako dodaju, to povećanje će omogućiti Elektroprivredi FBiH da kompenzira ranije dogovoreno povećanje cijene uglja, kao i nastavak investicijskog ciklusa, saopćeno je iz UPFBiH.\n#izdvojeno#struja#Udruženje poslodavace FBiH\nStruja za privredu u Federaciji ne može poskupiti više od 20 posto\nU Sjevernoj Makedoniji struja od 1. januara skuplja za 9,48 posto\nKorisni savjeti: Evo kako možete smanjiti račune za struju


Radio TV Stara Pazova - RADINOVIĆ: Nastavićemo da ulažemo i u seoske sredine\nRADINOVIĆ: Nastavićemo da ulažemo i u seoske sredine\nI dok jedni zbog školovanja ili posla odlaze iz manjih sredina, ima i onih koji se odlučuju da žive na selu, a jedan od glavnih preduslova da se odluče na takav korak jesu uslovi koje pružaju ruralna mesta. Kako bi zadržali mladog čoveka da se posle školovanja vrati u svoje rodno mesto, opština Stara Pazova je u proteklom periodu preduzela nekoliko značajnih koraka koji će, kako kažu, poboljšati kvalitet života na selu.\nNa svega četrdesetak kilometara od glavnog grada, u staropazovačkoj opštini nadomak Dunava, nalaze se dva sela, Surduk i Belegiš u kojima prema poslednjem popisu živi preko 3.000 ljudi. Meštani ova dva mesta ističu da sve više mladih ljudi zbog školovanja ili posla odlazi, dok oni malo stariji kažu da su uslovi života na ovim mestima u odnosu na pre nekoliko decenija znatno bolji, te da ima i onih koji su život u Beogradu zamenili preseljenjem u manje sredine.\nUređenje centara u svim naseljima opštine, pre svega u seoskim sredinima prioritet je opštine Stara Pazova koja je u preteklom periodu uredila centre u skoro svim mestima, istakao je predsedik opštine Stara Pazova Đorđe Radinović.


Samokontrola garantuje kvalitet Dukat mleka – AGRO VESTI by agronews.rs\nHome Teme Agrobiznis Samokontrola garantuje kvalitet Dukat mleka\nMar 27, 2013 | Agrobiznis, Bezbednost hrane, Hrana, Kompanije, Prehrambena industrija, Srbija, Teme, Tržište, Vesti\t|\nKompanija Somboled, koja proizvodi Dukat mleko u Srbiji, prva je u Srbiji, uz redovne kontrole uvela i posebne mere samokontrole na aflatoksin, kako bi potrošačima pružila dodatnu sigurnost u zdravstvenu ispravnost proizvoda.\nZahvaljujući najsavremenijem uređaju za merenje nivoa aflatoksina, Somboled je u mogućnosti da kontroliše nivo aflatoksina u sirovom mleku, odnosno pre ulaska u sam proces proizvodnje.\n„Odmah nakon pojave problema sa aflatoksinom u regionu, unaš sistemsamokontrolesmo po hitnoj proceduri uveli i redovnu svakodnevnu kontrolu na aflatoksin. Zahvaljujući uređaju koji utvrđuje prisustvo aflatoksina u sirovom mleku, pre istakanja, u mogućnosti smo da sprečimo da mleko sa povišenim nivoom aflatoksina uopšte uđe u proces proizvodnje. To ustvari znači da se samo ono mleko koje zadovoljava najviše standarde upućuje u proizvodnju,“ izjavio je Dejan Sopka, rukovodilac kontrole kvaliteta u kompaniji Somboled, koja posluje u okviru francuske grupe Lactalis, vodećeg svetskog proizvođača mlečnih proizvoda.\nInstalirani uređaj koji kontroliše prisustvo aflatoksina u sirovom mleku, u mogućnosti je da utvrdi nivo ove materije u roku od samo 15 minuta, tako da ovakav princip samokontrole ne ometa proces proizvodnje.\nParalelno sa strogim merama kontrole i sistemom samokontrole, kompanija Somboled preduzela je i određene mere u cilju rešavanja problema sa proizvodnjom sirovog mleka na farmama.\nPre svega, to je distribucija apsorbenata kojima se afltoksini putem metabolizma izbacuju iz organizma muznih krava, odnosno neutrališe pojava aflatoksina u sirovom mleku usled neadekvatne ishrane.\nPored toga, kompanija Somboled proizvođačima sirovog mleka sa kojima sarađuje pruža i stručnu savetodavnu pomoć kako bi zajedničkim naporima zadržali visok kvalitet sirovog mleka.\nTags: aflatoksinbezbednost hranedukat mlekosomboledsrbijatržište\nDeset investitora zainteresovano za PKB\nGodišnju Listu sredstava za zaštitu bilja i Listu sredstava za ishranu bilja i oplemenjivače zemljišta za organsku proizvodnju ažurirala je Radna grupa članova Saveta za organsku proizvodnju i Uprave za zaštitu bilja


"Grad Evrope" približio Evropsku uniju Beograđanima - EU Delegacija u Srbiji\n„Grad Evrope“ približio Evropsku uniju Beograđanima\nBy Nebojsa objavljeno\t 12/05/2019 Vesti\nManifestacija „Grad Evrope“, koja je deo obeležavanja Dana Evrope u Srbiji, održana je na Trgu Nikole Pašića u Beogradu. Veliki broj Beograđana iskoristio je priliku da sunčanu subotu provedu upoznajući se sa kulturom, istorijom i tradicijom zemalja Evropske unije, igrajući košarku, uz brojne druge sadržaje.\nDogađaj, koji je deo kampanje #EUzaTebe, svečano su otvorili šef Delegacije EU u Srbiji, ambasador Sem Fabrici, ambasadorka Rumunije Oana Kristina Popa, gradonačelnik Beograda Zoran Radojičić, kao i bivši košarkaši Nataša Kovačević i Dejan Tomašević.\nAmbasador Fabrici rekao je da je kulturna raznolikost koju su posetioci imali priliku da vide suštinska evropska vrednost. Istakao je da Evropska Unija nije samo na Dan Evrope, 9. maja uz Srbiju, već svakog dana.\n„Iskreno se nadam da se građani Beograda danas osećaju bliže Evropskoj uniji, jer želimo da vam budemo bliže i da vam ispričamo naše priče, koje su takođe i vaše. Priče o zajedništvu u Evropi, miru i harmoniji i gledanju ka boljoj budućnosti“, izjavio je ambasador.\nOn je istakao da EU nisu birokratske institucije, već ljudi koji žive u zemljama članicama EU i naveo da je zato srećan što su na ovoj manifestaciji ambasadori evropskih zemalja u Beogradu. Među njima je bila ambasadorka Rumunije, predsedavajuće zemlje Uniji u prvoj polovini godine. Ona je u prvi plan istakla jedan od ciljeva predsedavanja, promovisanje evropskih vrednosti, i ovakve događaje vidi kao način da se one približe ljudima.\n„Pre dva dana u Rumuniji je održan Samit lidera EU, gde je još jednom potvrđeno da gradimo jedinstvenu i snažnu Evropu koja će biti spremna da primi Srbiju u svoje članstvo“, rekla je ambasadorka Popa.\nGradonačelnik Beograda izjavio je da mu je veliko zadovoljstvo što je Trg Nikole Pašića na simboličan način postao mala EU, dodajući da je strateški cilj Srbije članstvo u Uniji.\n„Ono što je važno za sve nas i za sve nas koji se bavimo politikom jeste poruka da je potrebno što više ovakvih događaja govori da bolje radimo svoj posao. Možemo bez visoke politike da život činimo boljim i lepšim, za Beograđane, za građane Srbije, Evrope i sveta“, poručio je Radojičić.\nToday we are open for fun. Don’t stay home. Join us in Nikola Pasic square for Evropa Grad. #EUzaTebe pic.twitter.com/WLoYOFJ8ts\nAmbasadorka FIBA Nataša Kovačević i generalni sekretar Košarkaškog saveza Srbije Dejan Tomašević podsetili su na to da će se se Evropsko prvenstvo za žene ovog leta delom biti održano u tri grada u Srbiji. To će biti prilika da se u Beogradu, Nišu i Zrenjaninu gleda najbolja evropska košarka, istakla je Kovačević.\nZavirite u Grad Evrope, jer mi smo Evropa #EUzaTEBE\nA post shared by EU info centar (@euicbg) on May 11, 2019 at 6:50am PDT\nPreko 20 država članica bilo je predstavljeno na štandovima koji su se nalazili u centralnom delu manifestacije. Tako su posetioci mogli da uživaju u specijalitetima iz raznih delova Evrope, ali i da se upoznaju sa specifičnostima vezanim za kulturu i da saznaju nešto novo saradnji država EU sa Srbijom. Zemlje učesnice su pripremile i zanimljiv muzički i scenski program, pa su se na bini tokom dana smenjivali opera, srpska kafanska muzika u nemačkom izvođenju, belgijski kviz poznavanja muzike, španski ples, slovačke i poljske narodne pesme…\nVeliku pažnju privukao je i košarkaški teren. Gosti, igrači iz Saveza košarkaša u kolicima Srbije, mladi i stariji su mogli da se oprobaju u basketu 3 na 3, dok je u pauzama između mečeva trajalo takmičenje Put kroz Evropu, gde su posetioci manifestacije šutirali su različitih pozicija na terenu u trci za vredne nagrade, poput bicikla ONO BIKE, čije stvaranje je podržala glavna klimatska inicijativa Evropske unije Climate-KIC. Ovaj dvotočkaš je srpski proizvod nastao uz podršku EU, dugačak je gotovo tri metra i skreće pažnju neobičnim izgledom.\nOdmah pored terena bila je i tron zona, gde je postavljen autentični trofej koji će za nekoliko meseci podići pobednice Evropskog prvenstva za žene, što su mnogi prolaznici iskoritili za slikanje.\nTo nije bilo jedino mesto na kojima ste mogli da napravite kreativne fotografije. Mnogi su izabrali da se slikaju sa traktorom, koji je predstavljao pomoć srpskim poljoprivrednicima u okviru IPARD programa. Takođe, kao deo projekta SelectEU, mogli su da pošalju personalizovane razglednice svojim prijateljima i poznanicima u Evropi.\nNajviše osmeha ipak je dolazilo iz kutka posvećenog najmlađima. Oni su u lepom danu mogli da uživaju uz animatore koji su im pripremili igre i kreativne radionice. Učestvovali su u takmičenjima u atletskim disciplinama poput trčanja ili skoka u vis. Takođe, najradoznaliji su saznali ponešto novo o svetu oko njih uz naučne eksperimente.\n„Grad Evrope“ deo je kampanje #EUzaTebe, kojom se promovišu rezultati razvojne pomoći EU Srbiji u okviru procesa evropskih integracija. Početak kampanje zvanično je objavljen tokom prijema za Dan Evrope (pogledajte fotografije sa te svečanosti). Pored ovih događaja, tokom maja planiran je veliki broj aktivnosti u organizaciji Delegacije EU u Srbiji i EU info mreže.


Pokret nesvrstanih | Novosti.rs\nPODRŠKA našoj zemlji u rešavanju kosovskog pitanja, trgovina naoružanjem, hranom i drugim proizvodima i kulturna diplomatija, samo su neke od koristi koje bi Srbija mogla da ima posle Samita nesvrstanih u Beogradu, na koji je u utorak posle dva dana zasedanja spuštena zavesa.\nU BEOGRADU se danas nastavlja Samit kojim se obeležava šest decenija od osnivanja Pokreta nesvrstanih zemalja kome prisustvuje veliki broj stranih zvaničnika.\nBORBA protiv nejednakosti, jedan od glavnih principa Pokreta nesvrstanih utemeljen u deklaraciji pre šest decenija, i danas je aktuelan. Jednakost među državama i dalje je neostvaren cilj.\nSAMIT POKRETA NESVRSTANIH U BEOGRADU - Večera u Narodnoj Skupštini Srbije (FOTO/VIDEO)\nPREDSEDNIK Srbije Aleksandar Vučić učestvovao je na sastanku na visokom nivou, posvećenom obeležavanju 60. godišnjice Pokreta nesvrstanih zemalja na Beogradskom sajmu.\n11. 10. 2021. u 07:39 >> 20:31\nPREDSEDNIK Srbije Aleksandar Vučić oglasio se pred početak skupa povodom godišnjice Pokreta nesvrstanih.\nSRPSKI član Predsedništva Milorad Dodik, koji će prisustvovati skupu povodom 60. godišnjice Pokreta nesvrstanih koji počinje danas u Beogradu, izjavio je da će na marginama tog skupa sagovornike upoznati sa situacijom u BiH sa pozicije predstavnika srpskog naroda, odnosno Republike Srpske u Predsedništvu BiH.\nJEDAN od najvećih multilateralnih skupova u Evropi ove godine, kojim će biti obeleženo šest decenija od osnivanja Pokreta nesvrstanih zemalja, održava se danas i sutra u Beogradu, uz prisustvo velikog broja stranih zvaničnika.\nDEKORATIVNO OSVETLJENJE GRADSKIH SIMBOLA: Obeležavanje jubileja Pokreta nesvrstanih\nPOVODOM održavanja jednog od najvećih ovogodišnjih multilateralnih skupova u Evropi, jubileja Pokreta nesvrstanih, Beogradom će se vijoriti stotine zastava zemalja učesnica, uz dekorativno osvetljenje gradskih simbola, saopšteno je iz JKP "Javno osvetljenje".\n10. 10. 2021. u 17:21\nSTOTINE državnika iz celog sveta koji dolaze na skup "Nesvrstani 2021" u ponedeljak i utorak u Beogradu, biće pod budnim okom više od 3.000 pripadnika srpske policije.\n"NOVOSTI" OTKRIVAJU: Kako će izgledati konferencija nesvrstanih i koji svetski lideri stižu u Beograd\nNEKOLIKO predsednika i premijera, više od 100 delegacija na visokom nivou i oko 40 ministara spoljnih poslova okupiće se u ponedeljak i utorak, 11. i 12. oktobra, u Beogradu na obeležavanju šest decenija od prve konferencije Pokreta nesvrstanih, koja je 1961. godine i održana u glavnom gradu Srbije.\n06. 10. 2021. u 21:00\nMNISTAR NIKOLA SELAKOVIĆ: Gotovo svi lideri su potvrdili dolazak u Beograd u oktobru\nMINISTAR spoljnih poslova Nikola Selaković izjavio je danas da su gotovo svi domaćini afričkih zemalja koje je posetio prošle nedelje, članica Pokreta nesvrstanih, prihvatili poziv Beograda da učestvuju na obeležavanju 60 godina od prve konferencije Pokreta nesvrstanih.\n30. 08. 2021. u 11:30\n11:48 KINA POZIVA NA MIRNO REŠAVANJE UKRAJINSKOG PROBLEMA: Vang Ji telefonom razgovarao sa Blinkenom\n11:46 OD GRADA ČAK 20 ODSTO ZA UGRADNJU LIFTOVA: Stanari zaštićene "meander" zgrade u Bloku 21, uskoro će dobiti pomoć\n11:46 DA LI ODGOVOR VAŠINGTONA ZNAČI RAT: Ulog za Ukrajinu je podignut, šta će se sada desiti i kako će Putin reagovati?\nVAŠINGTON je odbio da da garancije da se NATO neće širiti na istok i, pre svega, da Ukrajina neće biti uključena u alijansu . Šta će se dalje desiti, s obzirom na to da je prošlo više od dva meseca otkako je Vladimir Putin direktno pokrenuo pitanje garancija. Da li to znači da počinje rat?


Na meč protiv Cedevita Olimpije po ceni već od 200 dinara: Prodaja karata počinje u petak!\n09.01.2020 · 10:28\nUtakmica XV kola ABA j.t.d. lige, igra se u subotu, 11. januara od 19 časova u Štark Areni. Akcija besplatnog ulaza za decu uzrasta do 14 godina se nastavlja.\nNa meč Partizan NIS - Cedevita Olimpija po ceni pojedinačne karte već od 200 dinara! KK Partizan NIS izražava veliku zahvalnost navijačima na ogromnoj podršci koju su pružili timu na utakmici protiv Virtusa i poziva ih da u subotu, 11. januara budu uz crno-bele u meču XV kola ABA j.t.d. lige koji je od izuzetnog značaja za plasman u regionalnom šampionatu.\nUlaznice za Nivo 400, prodavaće se po ceni od svega 200 dinara, a i ovog puta, deca do 14 godina starosti, moći će da prisustvuju utakmici besplatno u pratnji odraslih, uz preuzetu besplatnu kartu.


pink.rs | Vesić: Radovi u Bulevaru vojvode Putnika gotovi 15. septembra (FOTO)\nVesić: Radovi u Bulevaru vojvode Putnika gotovi 15. septembra (FOTO)\nZamenik gradonačelnika Beograda Goran Vesić obišao je danas završne radove u Bulevaru vojvode Putnika koji će, kako je najavio, u potpunosti biti gotovi u nedelju, 15. septembra.\nIzvor: Pink.rs/Tanjug, Foto: PrinscreenInstagram/ vesicg\nTa saobraćajnica je, rekao je Vesić novinarima nakon obilaska radova, izuzetno prometna i koristi je veliki broj građana koji iz Rakovice idu prema centru grada, obzirom da još uvek nema pristupnih saobraćajnica Mostu na Adi.\n- Ova ulica je bila u veoma lošem stanju i drago mi je što je ''Beograd put'' za nešto više od mesec dana uspeo da je sanira - rekao je i najavio da će se raditi i drugi deo ulice, prema Miloševom konaku.\nAutor: PrinscreenInstagram/ vesicg\nNa Savskom vencu je tokom leta sređeno nekoliko saobraćajnica među kojima su ulica Ljutice Bogdana, Bulevar mira, Bulevar kneza Aleksandra Karađorđevića, podsetio je zamenik gradonačelnika i dodao da su u toku radovi u Ulici Svetozara Markovića.\n- Polako sređujemo ulicu po ulicu kako bi građani Savskog venca imali putnu infrastrukturu onakvu kakvu zaslužuju - rekao je Vesić.\nNajveći projekat na Savskom vencu je, kaže, rekonstrukcija Savskog trga koja je počela i biće završena na proleće sledeće godine, a u pitanju je projekat vredan više od 20 miliona evra.\nOsim toga, istakao je Vesić, do kraja meseca biće pušten Bulevar Vudroa Vilsona koji je potpuno novi bulevar, paralelan sa Savskom ulicom.\nNa proleće će, kako je i obećano građanima, početi rekonstrukcija Ulice kneza Miloša, najavio je Vesić i dodao da će se raditi i obnova Senjačke pijace.\n- Mislim da građani Savskog venca mogu da budu zadovoljni - istakao je Vesić navodeći da Grad Beograd i opština Savski venac ulažu puno kako bi u toj opštini bili rešeni infrastrukturni problemi, koji decenijama nisu rešavani.\nRadove u Bulevaru vojvode Putnika je, između ostalih, obišla i predsednica opštine Savski venac Irena Vujović.


Savet Centralno-evropske zone (CEZ) u poseti AMSS\nčetvrtak, 04 septembar 2014 14:20\nČlanovi Saveta Centralno-evropske zone (CEZ), koja je deo Svetske automobilske federacije, na čelu sa pedsednikom Zrinkom Gregurekom iz Hrvatske, juče su se na redovnom sastanku održanom u Beogradu, sastali sa predsednikom AMSS Mirkom Butulijom, generalnim sekretarom Predagom Đurđevim kao i legendom srpskog automobilizma Miodrgom Đelmašem.\nNa sastanku su se donele važne odluke i prihvatili predlozi vezani za pravila takmičenja u predstojećoj takmičarskoj sezoni 2015. godine, a reči je bilo i o unapređenju Automobilskog sporta, kako u Srbiji tako i u regionu. Razmena iskustva i važni razgovori, uz predloge i sugestije, vodili su se i na temu bezbednosti na auto trkama. Jedan od predloga na jučerašnjem skupu, bio je da se obnovi regionalni šampionat „Kup sigurnosti na putevima“, zemalja bivše Jugoslavije, koji je izostao prošle godine. Zajednički projekat, o kome se takođe govorilo, je i organizacija posebne obuke mladih vozača članova Saveta Centralno-evropske zone, po ugledu na već postojeću obuku, koju jednom godišnje sprovodi i Svetska automobilska federacija.\nU Beogradu se u narednih mesec dana, održavaju dve značajne međunarodne sportske manifestacije u ovom sportu, i ovom prilikom AMSS je dobio punu podršku CEZ borda. Trka „47. Srpski reli“ će se održati u Užcu od 19.-21. septembra i boduje za rang listu Evrope, Regiona i BiH. Dok će kružna trka, nakon pet godina pauze, za sve ljubitelje brze vožnje, biti organizovana 4. i 5. oktobra na Ušću. Ova trka nosiće isti naziv kao nekada „Velika nagrada Beograda“.


Tekst 29.08.2012 07:21 Tweet\nHakerisali ljudski mozak Da ni ljudski mozak nije imun na hakovanje dokazala je grupa stručnjaka sa Oksforda, među kojima je i naučnik iz ex-YU Ivan Martinović.\nNaučnici su uspeli da direktno iz ljudskog mozga saznaju mnoge informacije koristeći samo - set za igranje video-igrica koji košta manje od 300 dolara.\nSkoro 30 ljudi učestvovalo je u studiji koju su izveli naučnici sa Oksforda, Kalifornijskog i Univerziteta u Ženevi, verujući da niko ne može iz njihovih glava da izvuče informacije koje bi radije zadržali za sebe. Hakovan Yahoo Voices!\nZapanjujuće šifre budućnosti\nNaučnici u šoku: Grenland se ubrzano topi\nUz pomoć upravljača za video-igrice koji svako može da kupi, a koji omogućava korisniku interakciju sa računarom pomoću misli, naučnici su uspeli da izvuku delove moždanih električnih signala koji otkrivaju lične informacije kao što su adresa stanovanja i PIN kodovi njihovih kreditnih kartica.\n"Da bismo izvukli informaciju oslanjamo se na takozvani signal P300 koji mozak odašilja kada čovek prepozna nešto njemu veoma važno, poput nečega ili nekoga sa kim su u redovnoj interakciji. Mozak emituje taj signal za oko 300 milisekundi nakon prepoznavanja, odakle je dobio ime", objašnjava Ivan Martinović.\nU suštini, naučnici su dizajnirali program koji pred očima subjekta prikazuje slike sa kartama, bankama i PIN-ovima kreditnih kartica, a kompjuter reaguje kada se na određenu sliku pokrene P300.\nIzvor:24 sata foto:Guliver/Thinkstock\nPretraga po temi: Ivan Martinović, Hakerisali ljudski mozak, Mozak, Otkriće, Naučnici POVEZANE VESTI\nNaučnici na mukama: Radimo ove stvari svakodnevno, a niko ne može da objasni zašto! Pogledajte kako internet utiče na naš mozak To je biznis: Južnokorejac izmislio beton koji se sam leči Znamo da zvuči smešno: Perite mozak baš kao što perete i zube Jedinstveni slučaj na svetu: U glavi to ima samo on i niko više (FOTO) FACEBOOK KOMENTARI


Osvetnici 2: Vladavina Ultrona (Avengers: Age of Ultron) - Film - mojtv.net\n, 2015., SAD, 141 min.\nInspirisan Marvelovim stripom ponovo nam stiže dugoočekivani nastavak Osvetnika ovog puta pod nazivom Osvetnici 2: Vladavina Ultrona.\nMarvel Studios predstavlja epski nastavak najvećeg filma o super junacima svih vremena, Osvetnici 2: Vladavina Ultrona. Kad Toni Stark pokuša da pokrene latentni mirovni program, stvari krenu naopako te najmoćniji heroji na Zemlji, Ajron Men, Kapetan Amerika, Tor, Hulk, Crna udovica i Hokaj, moraju da prođu konačni test dok sudbina planete visi o koncu.\nKada se pojavi negativac Ultron, Osvetnici moraju da ga zaustave kako ne bi ostvario svoje zlobne planove te uskoro neprijatna savezništva i neočekivane akcije stvore epsku i jedinstvenu globalnu avanturu.\nVulverin putuje kroz vreme kako bi izmenio tok istorije i sprečio dolazak jezive budućnost


SRBIJA OPEN: Mark Trnovec slavio posle neizvesne završnice\nSjajna igra na golf terenu\n16.05.2016. 14:16h 21.03.2017. 11:48h\nSlovenac Mark Trnovec odigrao je fantastične tri runde na golf terenima na Adi Ciganliji i zasluženo se okitio titulom internacionalnog amaterskog prvaka Srbije.\nOn je takmičenje započeo sa 74, da bi impresivnim rezultatima drugog i trećeg dana sa 67, odnosno 65 stigao do trofeja sa ukupnih +2.\nPred poslednju rundu, četvorica igrača iz poslednjeg flajta bili su na samo udarac razlike, pa je malo ko očekivao da će Trnovec fantastičnom igrom preskočiti sve i doći do pehara.\nDrugu poziciju zauzeo je golfer iz Hrvatske Luka Karaula sa +4, dok je treći sa tri udarca više od šampiona Trnoveca bio srpski reprezentativac Branimir Gudelj, koji se okitio titulom nacionalnog prvaka.\nU nacionalnoj konkurenciji drugo mesto zauzeo je Mihailo Dimitrijević, a treći je bio Ranko Helc.\n- Igrao sam lagan golf i uživao. Dobar rezultat mi je donela kvalitetna kratka igra. Poslednji dan sam počeo parovima, pa sam udario 4 birdija za redom. Hteo sam da dođem do rekorda terena, ali na kraju nisam uspeo. Sjajan turnir, izvanredna organizacija, zahvalio bih se svima na gostoprimstvu i nadam se da ću sledeće godine doći ponovo u Beograd da branim titulu - rekao je Mark Trnovec.\nU kategoriji dama, trijumfovala je Muriel Frišneht iz Švajcarske sa +15 ispred Slovenke Hane Mirnik i Ekatarine Malahove iz Rusije.\nNacionalna šampionka Srbije je ponovo Jefimija Đorđević. Druga je bila Jelena Lainović, a treća Jana Marinović.\nInternacionalno amatersko prvenstvo Srbije u golfu je od ove sezone u redovnom bodovanju za Svetsku rang listu. Učestvovalo je 48 takmičara, od toga 15 dama iz 14 država.\nSezona takmičenja na terenu Golf kluba Beograd nastavlja se ovog vikenda kada je na programu tradicionalni Memorijal Knez Pavle.\ngolfgolferiMark TrnovecBranimir GudeljJefimija Đorđević


Đoković završio saradnju i sa Štepanekom | Kodex.ME\nNovak Đoković završio je saradnju i sa drugim trenerom Radekom Štepanekom, nekoliko dana nakon što je otišao Andre Agasi.\n04. 04. 2018 - 14:32 Autor: Kodex\nSrpski teniser zahvalio se Štepaneku na podršci koju je dobijao tokom proteklog perioda istakavši da je uživao u zajedničkom radu te da će ostati u izuzetnim privatnim odnosima,prenosi B92.\n"Novak ostaje fokusiran na napredak, željan je da se vrati jači i odlučniji posle dugačke pauze zbog povrede, koja je uticala na njegovo samopouzdanje i igru. U isto vrijeme, Novak konstantno i strastveno traži nove načine da povrati pobjedničku formu", navodi se u saopštenju.\nĐokoviću loše ide ove sezone nakon šestomjesečne pauze zbog povrede lakta. Eliminisan je u osmini finala Australijan opena, nakon čega je operisao lakat, da bi posle novog povratka gubio prve mečeve na mastersima u Indijan Velsu i Majamiju.


Naslovna » Izlasci » Festivali » Dani švajcarske muzike od 13. do 19. oktobra\nNada Mandić 10. oktobar 2013. Festivali Komentari su isključeni na Dani švajcarske muzike od 13. do 19. oktobra\nTokom manifestacije biće predstavljen deo jedne veoma bogate muzičke scene, koja sve više, postaje deo globalne muzičke ponude, koja zapljuskuje i region Balkana. Čak šest koncerata u Novom Sadu, deo kao program „Improstor-a“, a ostatak kao deo festival „Interzone“, dok će u Beogradu publika imati priliku da čuje čak 19 nastupa, na četiri različite lokacije, uz radionicu, koju će voditi švajcarski duo Diatribes.\nU proteklih desetak godina su beogradskoj publici predstavljeni neki od najznačajnijih umetnika iz Švajcarske, kako kroz programe muzičkih festivala, tako i kroz specijalne projekte poput Swiss Balkan Creative Music. Ove jeseni se ostvaruje obimna umetnička razmena, brojni umetnici iz svih zemalja region će učestvovati na festivalu Culkturescapes u Švajcarskoj, dok će švajcarski muzičari nastupati pored Beograda i Novog Sada i u Skoplju, Tirani, Ljubljani i Zagrebu.\nGlavnina programa se ipak održava u Beogradu, radionica dua Diatribes i domaćih muzičara počinje 12, a rad će predstaviti 14. oktobra u Studiju M u Novom Sadu, te veče kasnije u Kulturnom centru Rex. Na istom mestu će koncerti, u Beogradu biti održani 13. i 14, a večernji program će 16. biti nastavljen u Studiju 6 Radio Beograda, uz direktan TV i radio prenos koncerta pijanistkinje Vere Kappeler.\nProgram se završava 18. i 19. oktobra u Domu omladine Beograda, gde će nastupiti eksperimentator Norbert Moslang, te jazz trio Lusiena Duboisa, a program, poslednje večeri zatvaraju jazz sastav Plaistow i world music atrakcija Imperial Tiger Orchestra, oba iz Ženeve.\nOd 13. do 15. oktobra, svakog popodneva od 18.00 u Galeriji 12 Hub (preko puta zgrade Geozavoda) spremljen je specijalni program „Improve Encounters„, gde će zajedno nastupati gosti iz Švajcarske, sa najboljim domaćim muzičarima, u kratkim setovima, koje će prenositi NOFM radio.\nUlaznice za koncerte u Rexu i u Domu omladine Beograda mogu se kupiti na blagajnama oba kulturna centra. Detaljne informacije i program manifestacije Dani švajcarske muzike mogu se naći na swissmusicdays.org. (danubeogradu.rs)\nTagovibeograd dub festivali izlasci jazz kc rex muzika novi sad vesti world music\nPrethodni Festival kratkog podvodnog filma, od 11. do 13. oktobra\nSledeći Rundek Cargo Trio, 17. i 18. novembra


-U Guljajpolju u Zaporoškoj oblasti pripadnici ukrajinskih nacionalističkih formacija i vojnih jedinica Oružanih snaga Ukrajine sprovode pljačkaške akcije po stambenim kvartovima. Pod pretnjom primene oružja, prisilno oduzimaju od civila novac, dragocenosti i lična prevozna sredstva, zbog, navodno, odbrambenih potreba.\nIstovremeno, građane, koji pokažu i najmanji znak otpora, prebijaju i optužuju za proruske stavove. Sve osumnjičene hapse na osnovu člana o ‘kolaboracionizmu’ Krivičnog zakona Ukrajine i odvoze u nepoznatom pravcu, objasnio je Mizincev.\nOn je istakao da slični slučajevi već po ko zna koji put pokazuju pravo „lice“ kijevskog režima, nehumano ponašanje ukrajinskih vlasti prema sudbini svog naroda i zanemarivanje moralnih normi i normi međunarodnog prava.\nrat u Ukrajini Ukrajina rat rat u rusiji 2022 ratni zločini


DRAMA IZNAD ALJASKE: Američki "raptori F-22" presreli ruske bombardere (VIDEO) | Dnevna Gazeta\nby Dragan Pilipovic 12/05/2018 Leave a CommentDRAMA IZNAD ALJASKE: Američki „raptori F-22“ presreli ruske bombardere (VIDEO)Planeta, Svet\nAmerički borbeni avioni „F-22 raptor“ presreli su u petak dva ruska bombardera „Tupoljev Tu-95“ u međunarodnom vazdušnom prostoru kod obale Aljaske, saopštila je Komanda odbrane severnoameričkog vazdušnog prostora (NORAD).\nKako prenosi Si-En-En, ruski bombarderi dugog dometa Tu-95, koje je NATO prozvao „medvedi“, uleteli su u Zonu identifikacije vazdušne odbrane, koja se proteže na oko 320 kilometara od zapadne obale Aljaske.\nPortparol NORAD i Severne komande SAD (USNORTHCOM) Endru Henesi naveo je u saopštenju da su dva F-22 raptora, s bazom u Aljasci, presrela i vizuelno identifikovala dve ruske letilice dugog dometa Tu-95 kako lete u Zoni identifikacije vazdušne odbrane oko zapadne obale Aljaske, severno od Aleutskih ostrva.\nKako se navodi u saopštenju, F-22 su ruske letelice „presreli i pratili dok nisu napustili Zonu identifikacije vazdušne odbrane duž lanca Aleutskih ostrva i otišli ka zapadu“.\nU saopštenju se ističe da ruski bombarderi nisu ušli u američki vazdušni prostor.


Kada je potrebno uraditi PCR, a kada brzi antigenski test? - Report.rs\n“PCR test može da pokažei da ste pozitivni na koronavirus tri ili četiri nedelje nakon što ste se oporavili zato što detektuje zarazu koja je prošla i male deliće virusa koji se i dalje umnažaju”, tvrdi CNN-ova medicinska analitičarka dr Leana Ven i tvrdi da “sedam do deset dana nakon zaraze, PCR nije prikladan test”.\n“Pravo vreme za testiranje PCR testom je kada znate da ste imali kontakt sa osobom suspektnom na koronavirus koja ima simptome i kada želite da saznate da li ste se i vi zarazili”, kaže dr Albert Ko, profesor na Školi javnog zdravlja na univerzitetu Jejl.\n“Spoznajom da li ste se zarazili koronavirusom u što ranijoj fazi možemo vam pomoći da otkrijete da li ste zarazni za druge ljude, šta reći vašim bliskim kontaktima za njihovu ličnu sigurnost i možete to da podelite sa svojim lekarom kako biste mogli sa njim da razgovarate o simptomima i kako bi mogao da prepiše terapiju ako je ona potrebna”, kaže epidemiolog Emili Somers.\n“Zaražen” znači da imam virus u sebi, a “zarazan” znači da luči dovoljno virusa da može da zarazi nekog drugog”, pojašnjava dr Ko.\n“Iako brzi antigenski test ima nižu osetljivost i inferioriran je PCR testu u otkrivanju zaraze zbog svoje niže osetljivosti, on otkriva viruse samo kad su prisutni u većem broju i verovatno otkriva da ste više zarazni”, objašnjava dr Ko.\nantigenski brži Kada je koronavirus pcr test potrebno test uraditi zdravlje


ISO 39001 – JUQS\nISO 39000 (Road traffic safety (RTS) management systems) je međunarodni standard za sistem upravljanja za bezbednost saobraćaja na putevima. Primena standarda ima za cilj da omogući organizacijama da unaprede svoju bezbednost u saobraćaju i da smanje broj poginulih ili teško povređenih osoba.\nPrednosti primene i sertifikacije ISO 39000 su:\nIspunjavanje ciljeva bezbednosti organizacije i društvene odgovornosti\nPokažite zainteresovanim stranama da ove ciljeve shvatate ozbiljno.\nIdentifikujte način da poboljšate efikasnost kroz bolje upravljanje\nSmanjite troškove kroz poboljšanu efikasnost\nBudite prepoznati kao jedna od prvih kompanija koja je primenila ISO 39001\nZašto sertifikovati ISO 39000?\nProfesionalci, koji obavljaju poslove na bilo koji način povezane sa sredstvima drumskog saobraćaja i bezbednosti saobraćaja na putevima, mogu dobiti ISO 39001 sertifikat i pomoći svojim organizacijama u postizanju prioritetnih ciljeva. Sertifikati prvenstveno pružaju poverenje da su organizacije preduzele mere za kontrolu rizika od smrtnih slučajeva i ozbiljnih povreda povezanih sa saobraćajnim nesrećama, i mogu poslužiti kao dokaz o pružanju kvalitetnih usluga.


Salines ponovo u finalu Premijer futsalske lige BiH\nObjavljeno: 01.04.2021. 17:08 Uređeno: 01.04.2021. 17:08\nFutsalski klub Salines Tuzla City u srijedu navečer pobijedio je ekipu MNK Bosna Kompred Tuzla te se tako plasirao u finale Premijer futsalske lige BiH, gdje će pokušati odbraniti prošlogodišnju titulu prvaka, saopćeno je iz ovog kluba.\nSusret ova dva futsal u Mejdanu završio je rezultatom 6:3 u korist Jarčeva, a golove su postigli Davor Arnautović, Mladen Kocić, Dragan Tomić , Benjamin Avdić te dvostruki strijelac Slobodan Rajčević. U finalu tuzlanski klub igrat će protiv FC Mostar SG Staklorad iz Mostara.\n"Ovo je bila jedna rutinska pobjeda gdje ni jednog minuta rezultat nije dolazio u pitanje i naša očekivanja, da se igra finale prvenstva, ispunjena su. Ali, naprotiv. Sada predstoji ono drugo, gdje smo na korak od odbrane titule. Neće biti nimalo lako, ali ovi igrači su kadri da to urade i ja im vjerujem", rekao je Predrag Rajić, trener Salinesa.\nUprava kluba je zadovoljna postignutim rezultatom u utakmici koja je samo potvrdila naporni rad uprave, trenera i igrača te pokazala kvalitet ekipe koja se potpuno doninantno plasirala u finale Premijer fustalske lige BiH. Iako je ova ekipa ponovo pokazala koliko vrijedi, podrška izostaje.\n"Moramo reći da smo najuspješniji kolektiv u Tuzli i kantonu ali i da je podrška, naročito Grada, izuzetno slaba, te da uopšte nema razumijevanja za vrhunski sport i rezultate, nego su u Gradu Tuzli gledaju neki 'nesportski' kriteriji. Očekujemo i veću podršku od kantona. Nadamo se da ćemo ponovo uzeti titulu prvaka Premijer lige BiH", kazao je Boris Filipović, predsjednik Skupštine kluba.\nIgrački kadar je nedavno pojačan sa reprezentativcem Srbije Draganom Tomićem, koji je u Tuzlu došao na posudbu iz belgijskog Halle-Gooika. Inače, igrači Salinesa čine okosnicu futsalske reprezentacije BiH. Srđan Ivanković, Davor Arnautović i Darko Milanović dio su futsalske ekipe koja je doprinijela da se BiH, prvi put u povijesti, plasira na EURO 2022.\nfutsal FC Salines Tuzla City\n0 17.05.2022 17:06


/ BIOTEHNIčKI FAKULTET /VIJESTI /NA BIOTEHNIčKOM FAKULTETU UCG U II UPISNOM ROKU 64 MJESTA\nNa Biotehničkom fakultetu Univerziteta Crne Gore u II upisnom roku ostalo je 64 mjesta, i to na Biljnoj proizvodnji 9, Animalnoj proizvodnji 13, Mediteranskom voćarstu 21 i Kontinentalnom voćarstvu 21.\nProdekanica Biotehničkog fakulteta Aleksandra Despotović navodi da je poljoprivreda strateška grana razvoja države Crne Gore i da upisani studenti imaju mogućnost da se kroz nastavni proces upoznaju na najsavreminijom opremom, sa bitnim elementima zdravstvene bezbjednosti hrane i standarda kvaliteta.\n“Praktična nastava je posebno dobila na značaju kroz reformisane akreditovane programe i činjenicu da je predviđeno da 25% praktične nastave predstavlja obavezni dio predmeta. Takođe, studenti našeg Fakulteta imaju mogućnost izvođenja praktične nastave na našim imanjima u Podgorici i Baru, uključujući privredne subjekte sa kojima postoji dugogodišnja saradnja. Kroz ovu saradnju otvaraju se mogućnosti za nastavak stručnog osposobljavanja i zasnivanja radnog odnosa”, kazala je Despotović.\nUpisani studenti u prvom roku su znatno bolji u odnosu na prethodni period, jer preovladavaju odlični i vrlo dobri učenici, a Despotović posebno ističe zainteresovanost učenika koji su osvojili priznanja “Luča” u dosadašnjem školovanju.\n“Želimo dobrodošlicu svim mladim ljudima i pozivamo nove mlade ljude da se priključe uspješnoj priči koja traje 82 godine – počev od osnovanja naše institucije davne 1937. godine”, poručila je Despotović.\nKonačna rang lista kandidata prijavljenih za upis na doktorske studije, studijske 2019/20. godine\nPreliminarna rang lista kandidata prijavljenih na doktorske studije za studijsku 2019/20. godinu\nRaspored časova za magistarske studije zimski semestar studijske 2019/20. godine\nRaspored časova za zimski semestar studijske 2019/20 godine\nKonačna rang lista kandidata prijavljenih za upis na magistarske studije, studijska 2019/20. godine\nPreliminarna rang lista kandidata prijavljenih za upis na magistarske studije, upisni rok oktobar, 2019 godine\n9. festival Dani nauke


Vesić: Taksisti da prekinu blokadu - Penzin\nVesić je rekao da većina zahteva taksista jeste prihvatljiva, ali da ništa ne može da opravda blokadu. Objasnio je da grad nema ni prava ni mogućnosti da sprečava bilo čiji štrajk jer je to ustavno pravo i da svako ima pravo da se bori za svoja prava, ali da gradske vlasti apeluju na taksiste da ne maltretiraju građane.\nOn je rekao da kompanija CarGo nije klasičan divlji prevoz i da zakon nije dovoljno precizan jer pre samo godinu dana i nije postojao taksi prevoz preko aplikacije.\n“Obaveza grada je da se bavi ‘divljim taksistima’ i mi smo ih, maltene, suzbili. Oduzimamo vozila i podnosimo prijave. Ali postoji razlika između CarGo i divljih taksista”, rekao je.\nDodao je da CarGo vozila nemaju oznaku i da inspektori ne mogu uvek tako lako da ih prepoznaju.\nPlaćanja PDV-a oslobođeni su, između ostalih, delatnosti železničkog, gradskog, vazdušnog i taksi prevoza, telekomunikacija, ali i kockanja i klađenja. Više o ovome možete čitati u tekstu iz 2017. godine Država prašta PDV Bus Plusu, taksi prevozu i kockarnicama\nI drugi oblik prevoza u Beogradu, rekli bismo glavni, imao je i ima svojih problema. BusPlus sistem je bio optuživan za netransparentnost poslovanja, Nekada se (2014) govorilo o potrebi da se, između ostalih, i starijima od 65 godina oduzme pravo na “besplatan” prevoz: Gradski prevoz u Beogradu: Problem su penzioneri i kontrolori?!\nSvakome je svoja muka najteža, a da muke imaju i taksisti i da se te muke ne ogledaju samo u prodoru novog načina poslovanja i prevoza putnika, govore i podaci po kojima je ova profesija skoro uvek na listi najsmrtonosnijih: Najsmrtonosniji poslovi i najčešći uzroci smrti na radu u Americi\nA da sve može biti bolje, može. Za sve. I ne to nije samo pitanje finansijskih mogućnosti. Mada, ni novca ne manjka u Singapuru: Singapur: taksi prevoz za starije i osobe sa invaliditetom\nTags:BeogradCarGOGoran VesićKarGoprotestisaobraćajtaksi prevoz


Formirana radna grupa – Asocijacija malinara nezadovoljna – Info LIGA\nFormirana radna grupa – Asocijacija malinara nezadovoljna\nby I L · 15/03/2017\nMinistar poljoprivrede Branislav Nedimović, malinari i otkupljivači dogovorili su danas u Vladi Srbije formiranje radne grupe koja će se baviti sistemskim rešavanjem problema prozivodnje i prodaje tog voća.\nSastanak u Ministarstvu poljoprivrede, kome su prisustvovali i predstavnici Ministarstava trgovine i privrede i Instituta za voćarstvo u Čačku, usledio je nakon što je Nedimović prethodnih dana razgovarao sa malinarima i otkupljivačima odnosno hladnjačarima u Ivanjici i Arilju.\nDirektor Udruženja malinara iz Arilja ‘’Eko voće’’ Božo Joković je izjavio Tanjugu da su na sastanku otvorene mnoge teme od vitalnog značaja za proizvodnju i plasman maline.\nJoković je rekao da će biti formirana radna grupa i iznađena rešenja za 2017. godinu po pitanju plasmana zaliha koje postoje na tržištu.\nProizvođači odavno zahtevaju sastanak, imamo veliki broj ljudi koji žive od proizvodnje maline, ako ne budemo uspeli da rešimo pitanje plasmana maline i da dobijemo kvalitetan proizvod koji je konkurentan na tržištu, imaćemo socijalne slučajeve.- rekao je Joković.\nMedjutim, predsednik Asocijacije proizvođača ’’Malinari Srbije’’, Dobrivoje Radović, kaže da malinari nisu prisustvovali ovom sastanku, što je velika greška, i da gospodin Joković nikada neće biti njihov predstavnik.\nZaključci koji su doneti na sastanku predstavnika 37 udruženja na nivou Srbije, pre četiri dana, nisu ispoštovani. Mi smo dogovorili da se uključe lokalne samouprave i ugovore sastanak sa ministrom Nedimovićem gde će proizvođači izneti realno stanje kada je reč o malini. Ograđujemo se od dogovora koje je Božo Joković postigao na ovom sastanku jer on nije predstavljao proizvođače.-rekao je Radović.\nApel JKP: Racionalno koristite vodu\nSudar u Milojice Nikolića (FOTO)\nRasprava o Medijskoj strategiji: najviše primedbi na Savet za štampu, da li trebaju regionalni javni servisi\n17/04/2017 u 12:47\ngospodo najbolje je da ministarstvo stoji iza proizvodjaca a ne prekupci i hladnjacari oni hoce da zarade 10 puta vise od nas proizvodjaca.dosta vise da nas pljackaju kao prosle godine 2016 sa kupinom sramota.\n22/03/2017 u 19:37\nPOZOVITE I TERZICA ON JE ISTO NASAMARIO NAS KAO I RADOVIC\npustite neka pokusaju mozda ispane ok\nnada Prilike kaže:\n22/03/2017 u 19:31\nako je Radovic tu netreba niko vise\npokazo si Radovicu pravo lice davno\n19/03/2017 u 15:01\nOvaj Dobrivoje glumi ludilo..Misli da je mnogo pametan.S koje planine je sišao.\nBabic srdjan kaže:\n15/03/2017 u 23:30\ndobar dan video sam za ovo udruzenje i imam interes da saradjujem sa vama ja sam iz opstine aleksandrovac zupski i ima u selu oko 10 vagona malina koje se preprodaju raznim kupcima koji preprodaju po tri puta za noc. ja sam napravio za pocetak jednu malu hladnjacu koja se nalazi u sred malinjaks koja moze da zamrzne maline koje se uberu na svaka 3 sata u najboljem kvalitetu. trazim pomoc i saradnju da to primenimo pa zamrznute maline je mnogo bolje transportirati na druga odredista. molim vas da mi odgovorite na ovo dali ste zainteresovani. pozz i hvala\n15/03/2017 u 21:58\nPred izbore prave kvazi dogovore… ko do sada nije prodao malinu nemoj ni da radi. Svi ozbiljni otkupljivaci su malinu vec preprodalí,hladnjace su pune samo manipulantima\n16/03/2017 u 21:10\nNe piši nešto što ne znaš!\nOstavite odgovor na Babic srdjan Odustani od odgovora\nNext story Baka Mirosanda proslavila 101.rođendan\nPrevious story Pokretni mamograf od srede u Ivanjici


Kompanije iz BiH diktiraju trendove - mojusk.ba\nPregršt pozitivnih utisaka, ali i sklopljenih poslova i uspostavljenih kontakata, nose bh. proizvođači sa nedavno završenog sajma namještaja u Kelnu, jednog od najznačajnijih i najvećih te vrste u svijetu.\nJoš jednom je stigla potvrda da je namještaj iz BiH jedan od najrenomiranijih, a odlikuju ga vrhunski kvalitet, savremeni dizajn i pristupačna cijena.\nOsam preduzeća se predstavilo u organizaciji Spoljnotrgovinske komore BiH na zajedničkom štandu, a već prvog dana sajma je ostvareno više od 200 kontakata iz više od četrdeset zemalja, te je dostavljen značajan broj zahtjeva za ponudu. Sedam kompanija izlagalo je samostalno, a svi zajedno izložili su najbolje komade namještaja na 1.200 metara kvadratnog prostora.\nJedna od nagrada sajma pripala je fojničkom preduzeću MS&WOOD i dizajneru Adi Avdagiću za komodu iz kolekcije “Primum”.\n“BiH je definitivno lider u proizvodnji namještaja. Interes iz godine u godinu raste i sa zadovoljstvom mogu reći da su bh. proizvođači visoko pozicionirani po pitanju kvaliteta i dizajna o čemu svjedoči sama činjenica da naše kompanije svake godine osvajaju prestižne nagrade. Posebno je bitno istaći da je međunarodni sajam IMM u Kelnu najznačajniji sajam namještaja u svijetu na kojem izlažu eminentne kompanije iz cijelog svijeta. O pozicioniranosti BiH govori i činjenica da je komorski štand bio na ulazu u glavnu halu sajma”, kazao je Ahmet Egrlić, predsjednik STK BiH.\nUtisci izlagača i domaćih proizvođača su izuzetno pozitivni.\n“Obavili smo veći broj sastanaka s postojećim i potencijalnim novim kupcima i uspjeli učvrstiti našu poziciju, kao pouzdanog i sigurnog proizvođača i dobavljača namještaja. U odnosu na prošlu godinu, podigli smo nivo kvaliteta završne obrade namještaja i uspjeli se svrstati u srednji cjenovni rang, koji je inače najzastupljeniji na tržištima Zapadne Evrope. U načelu smo dogovorili određene saradnje i poslove, koje ćemo već uvrstiti u planove za 2018. Do sada smo sarađivali s kupcima iz Njemačke, Austrije i Italije, a nakon sajma planiramo proširiti prodaju namještaja na tržiša Švajcarske, Holandije, Danske, Francuske, Brazila, Indije”, kažu u “Boksitu” iz Milića, koji se po drugi put pojavio na ovom prestižnom sajmu.\nKako kažu, kompanije sa naših prostora polako diktiraju trendove i na svjetskom tržištu i u pogledu kvaliteta i u pogledu dizajna.\nZadovoljni su i u firmi “Woodteam”, koja je ove godine prvi put samostalno izlagala svoje proizvode.\n“Na licu mjesta smo ugovorili narudžbe za tri-četiri kamiona, tako da smo veoma zadovoljni. Imamo kreativne mlade ljude i dizajnere koji nam unose svježinu, a što je posebno interesantno za njemačko tržište na koje izvozimo 60 odsto proizvodnje”, kazali su nam oni.\nEmir Kapić, direktor preduzeća “FEF Export Import”, kaže kako je za ozbiljnog proizvođača veoma bitno da se pojavi na ovom sajmu jer tu može da ostvari kontakte i pronađe nova tržišta koja ne bi mogao iz BiH.\n“Samo ulaznica na sajam košta 60 eura, a sve vrvi od posjetilaca, što govori o kakvom događaju se radi. Imali smo kontakte iz Meksika, Amerike i Kanade, a to su ciljne grupe koje veoma teško možete dokučiti iz BiH. Mislim da u srednoj i višoj klasi proizvođači iz BiH mogu ponuditi puno”, kazao je on.\nNa ovogodišnjem sajmu namještaja, koji je trajao od 16. do 22. januara, predstavilo se oko 1.200 izlagača iz 50 zemalja, a posjetilo ga je oko 140.000 ljudi. BiH je ubjedljivo imala najviše izlagača u regiji jer je Hrvatsku predstavljalo pet, Makedoniju tri, a Srbiju dva.\nNajznačajniji spoljnotrgovinski partner BiH je Njemačka s izvozom vrijednim preko pola milijarde maraka, od čega se gotovo polovina odnosi na namještaj (225,3 miliona KM), što pokazuje kolika zainteresovanost vlada za njim.\nZanimanja za koja se građani BiH najčešće odlučuju obučiti kako bi pronašli posao


Vesti online / Vesti / Srbija / Grad Beograd preuzima "Bus plus"?\nSekretar Privremenog veća Beograda Goran Vesić izjavio je danas da veruje da će gradske vlasti u naredne dve nedelje postići dogovor sa kompanijom Apeks (Apex) o preuzimanju vlasništva nad sistemom Bus plus.\n"Odlučni smo da se problem reši u narednih nekoliko nedelja. Verujem da smo blizu dogovora", rekao je Vesić na konferenciji za novinare u Skupštini Beograda.\nOn je istakao da gradska uprava želi novi pravni okvir, koji će podrazumevati drugačiji ugovor sa firmom Apeks, tako da čitav sistem prodaje, naplate i kontrole karata za javni gradski prevoz Bus plus pređe u ruke Beograda, odnosno Beograđana.\n"Želimo da Grad Beograd bude vlasnik sistema, da preuzme naplatu i izdavanje kartica i sve vitalne funkcije tog sistema i time poveća prihode od prodaje karata", rekao je Vesić.\nOn nije hteo da precizira dokle se stiglo u pregovorima sa kompanijom Apeks jer ne može da govori o tome dok ne bude postignut dogovor. "Bus plus je najveći problem koji smo zatekli i problem koji je dramatičan za funkcionisanje Beograda", rekao je Vesić.\nPrema njegovim rečima, taj problem doveo je do pada prihoda od prodaje karata za javni gradski prevoz, ali i do povećanja subvencija za Gradsko-saobraćajno preduzeće Beograd (GSP). Vesić je naglasio da, ukoliko ne bude postignut dogovor oko\npreuzimanja Bus plusa, Grad zadržava pravo da preduzme mere o zaštiti javnog prevoza, ali nije hteo da precizira koje su to mere.\n"Ukoliko budemo preuzeli sistem Bus plus biće nekih tehničkih promena, ali će osnova ostati ista", rekao je on. Vesić je rekao da je konferenciju za novinare održao zbog velikog pritistka javnosti oko problema sa Bus plusom.\nSRBIJA Vesić: Grad uskoro preuzima "Bus plus"


Đurić: Tri razloga što smo dalјe, a ne bliže rešenju - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Tri razloga što smo dalјe, a ne bliže rešenju\nĐurić: Tri razloga što smo dalјe, a ne bliže rešenju\n31.avgust 2018. Izvor: Tanjug\nDirektor Kancelarije za KiM Marko Đurić izjavio je danas da ima tri razloga zbog kojih smatra da smo sve dalјe, umesto bliže rešavanju odnosa sa Prištinom, a da je jedna od glavnih "sumanuta" kampanja pretnji političara iz vladajućih struktura u Prištini.\nFoto:Kancelarija za Kosovo i Metohiju\nĐurić je na konferenciji za novinare rekao da je utisak da je na sceni utrkivanje ko će da zauzme oštriji stav i da poruči da Srbi treba da dobiju manje prava u budućnosti nego što ih i sada imaju, a u to uvlače i albanske političare sa juga Srbije, kao što je Šhiprim Šerifi koji priziva rat i naselјe.\n"Sve te filmove mogu samo da sanjaju" rekao je Đurić i naveo da je reč o "sumanutim" teritorijalnim pretenzijama u kojima su oni koji ih iznose stigli ne samo do Niša već idu i dalјe...\nKako kaže svemu tome pomaže i ćutanje međunarodne zajednice koja ne reaguje i nema ni ozbilјnije osude ni političkog delovanja koje bi trebalo da zaustavi kampanju koja se vodi u Prištini.\nOn je političkim liderima Albanaca na KiM poručio da mogu da sanjaju da će da dobiju sve, a da ne daju ništa i da će neko moći da natera Srbiju da prizna jednostrano proglašenu nezavisnost koja je učinjena protiv pravno.\nPonovio je da se to neće desiti i da do rešenja može doći samo kroz razgovore. Đurić je naveo da je drugi razlog činjenica da je sve evidentnije da je predsednik Srbije Aleksandar Vučić bio u pravu kada je upozoravao da ozbilјni krugovi u međunarodnoj zajednici rade na tome da Srbija ne dobije ništa i da je stvar završena 2008. godine kada je jednostrano proglašena nezavisnost, a oni je priznali, a što su pojedini "genijalni beogradski političari verifikovali pred MSP" svojim postavlјenim pitanjem.\nDodao je da ti u međunarodnoj zajednici smatraju da Beograd to treba samo da prihvati i da nema o čemu da se razgovara, ali i poručio da Beograd sada ima snage i da vodi svoju samostalnu politiku.\nKao treći razlog Đurić je naveo, ukazujući da se naslanja na prethodna dva, taj što "domaće sluge" ne prestaju sa ništa manje energičnom kampanjom, po Srbiju destruktivnom, da ništa ne dobijemo u procesu.\nNaveo je da pričaju kako bi oni ko zna šta uradili, a dok su bili na vlasti i bili u prilici da nešto učine radili sve samo na ličnom bogaćenju i pitanje KiM pretvorili u poligon za plјačku i kao Vuk Jeremić u Tadićevo vreme da to prodaju za dva tapšanja po ramenu pred neke izbore.\nPrema njegovim rečima, Albanci na KiM su im do neba zahvalni za ono što su uradili u MSP i legitimisali im to i takvo proglašenje nezavisnosti.\n"Ništa dobro nije bilo za njihovo vreme, a sada pričaju prazne priče" kazao je Đurić.\nAli, dodao je, građani prepoznaju takve stavove i odbacuju ih, a koliku podršku ima predsednik Vučić među Srbima na KiM pokazali su i predsednički izbori na kojima je dobio više od 80 odsto njihove podrške kao i na drugim izborima koji su se održavali.\nĐurić je naveo da ćemo borbu nastaviti bez obzira na tu kampanju sve dok ne dobijemo više nego danas u svakom smislu, i političkom, i ekonomskom i teritorijalnom.\nĐurić:Skat kao i svi akreditovan za celu teritoriju Srbije\nDirektor Kancelarije za Kosovo i Metohiju Marko Đurić kazao je danas da boravak američkog ambasadora u Srbiji Kajla Skata u Prištini tumači fantastično, jer su, kaže, svi ambasadori koji su akreditovani u Beogradu, akreditovani za celu teritoriju Republike Srbije.\n"Ne smatram da u tome ima bilo šta čudno i neobično. Normalno, uvažavam činjenicu da neki od njih imaju i drugačiji stav po tom pitanju. Naš stav je ovakav i svako ko je u Srbiji akreditovan za ambasadora, akreditovan je za celu teritoriju naše zemlјe i ne vidim bilo šta neubičajeno u toj aktivnosti", kazao je Đurić odgovarajući na pitanja novinara u vezi sa boravkom američkog ambasadora u Prištini.\nUpitan da prokomentariše optužbe pokreta "Dosta je bilo" da im Kancelarija za Kosovo i Metohiju nije dala podatke o imovini Srbije na KiM, Đurić je kazao da ga, bez obzira na to što je "upoznat sa manjkavostima dela opozicionih stranaka", zaista čudi da toliko elementarno funkcionisanje države nisu upoznali.


Rekordan broj teretnih vozova saobraća između Kine i Evrope - Pluton Logistics\n26/01/2018 26/01/2018 marko\ttransport robe železnicom, železnički transport Kina Evropa, železnički transport robe\nU protekloj godini je odrađeno ukupno 3.673 teretnih železničkih linija između Evrope i Kine, dvostruko više nego u 2016. te je premašena ukupna brojka od proteklih šest godina, rekao je Yan Pengcheng, portparol Komisije za nacionalni razvoj i reformu Kine.\nUsluga, koja je inicirana u martu 2011. godine brzo se proširila te se očekuje da će u 2020. broj polazaka dostići 5.000. Brže od pomorskog prevoza i jeftinije od avio, kineske brze železničke teretne linije sada svoje usluge pružaju u 36 evropskih gradova.\nUz širenje mreže, napori su usmereni i na podizanje efikasnosti dok se u isto vreme smanjuju troškovi. Yan je rekao da je za velik broj linija vreme putovanja smanjeno s više od 20 dana na manje od dve nedelje, i da su troškovi ponegde smanjeni i za 40%.\n– Kina će u 2018. nastaviti da sarađuje s relevantnim državama kako bi poboljšala kvalitet i efikasnost usluge teretnih železničkih linija između Kine i Evrope, te kako bi izgradila kompetitivni međunarodni logistički brend – rekao je.\nEvropska unija je u 2017. ostala najveći trgovinski partner Kine, te je obim bilateralne trgovine narastao za 15,5% u poređenju sa godinom pre, prenosi seebiz.eu.\n← “Železnički integralni transport“ ugovorio prevoz 200.000 tona eruptivnog kamena\nVozač “zaboravio“ da prijavi 600 kg tovara →


Stiglic: Dug američkih studenata gura u novu krizu | Kamatica\nPočetna > tekst > Stiglic: Dug američkih studenata gura u novu krizu\nTekst objavljen: 14.05.2013 14:30\nDug tek svršenih američkih studenata koji u proseku iznosi 26.000 dolara, 40 odsto veći nego pre sedam godina, mogao bi dovesti do nove krize u Sjedinjenim Američkim Državama, smatra nobelovac Džozef Stiglic.\nDužnička kriza američkih studenata tesno je vezana za finasijsku krizu iz 2008. - Bankari podstiču ljude da se prekomerno zadužuju, posebno široke narodne mase - objasnio je Stiglic.\nJaz između visokokvalifikovane i niskokvalifikovane radne snage je od 1980. utrostručen, a takav trend će se nastaviti. Međutim, školarine studenata postaju sve više, tako da porodicama sa skromnijim primanjima sve teže pada da polovinu godišnjih prihoda odvoje za godišnje troškove studija njihove dece.\nOvaj istaknuti ekonomista tvrdi da će nesolventan dug studenata izazvati sledeću krizu u SAD, koja će se pojaviti pre nego što prethodna bude razrešena. Dug američkih studenata dostigao je rekordnih milijardu dolara.\nKako je pokazala anketa, američki građani između 35 i 49 godina smatraju da studentenski dug od 20.000 do 50.000 dolara predstavlja ogromno opterećenje.\nMeđutim, većina mladih između 18 i 24 godina smatra da to nije preveliki dug za mlade ljude sa diplomom. Oko 22 odsto tek diplomiranih Amerikanaca smatra da studenti treba da se zadužuju i da nijedna suma nije preterana.\nRazlog takve samouverenosti leži u činjenici da je godišnja plata mladog stručnjaka sa diplomom u proseku za 12.000 viša od njegovog vršnjaka bez diplome.\nekonomska kriza prezaduženost dugovi mladi fakultet diplomci diploma studenti


Mediteranske priče - Milorad Pavić: knjiga | KorisnaKnjiga.com\nMediteran je kolevka naše civilizacije i mesto nedoživljenog trijumfa Slovena, posebno Srba. Lepota predela, klime, načina života i more istorije u kojem se, poput bura, sudaraju strasti, naseljavanja naroda, vladavine i pokoravanja, pohodi i trgovine, avanture i setna maštanja, jedan poseban doživljaj života i meko mediternsko pristajanje, sve je to u Pavićevoj prozi dobilo posebnu boju i književne dimenzije.\nSa nepogrešivim osećajem za ono što je bitno, Pavić je celog života pisao o Mediteranu i uz njega, na istorijskim vodama i nedaleko od njih. Trebalo ga je videti za života kako kuša more svim čulima i pre svega upija u sebe bogatstvo istorije i stvarnosti, kao da se seća svega što je bilo i još više onoga što je trebalo da bude, a najviše onoga čega nikada nema.\nNa početku svih staza - Andrić i Višegrad\nMilorad Pavić - Jasmina Mihajlović\nPriča koja je ubila Emiliju Knor (drugo dvojezično izdanje)\nVojislav Ilić, njegovo vreme i delo\nKratka istorija Beograda - A Short History of Belgrade


Krivična prijava zbog krađe dva miliona dinara iz kurirske službe\nPripadnici Ministarstva unutrašnjih poslova u Somboru, po nalogu Osnovnog javnog tužilaštva u ovom gradu, podneli su krivičnu prijavu protiv šestorice muškaraca, starosti od 34 do 63 godine iz Tutina i Sombora, zbog postojanja osnova sumnje da su izvršili krivično delo teška krađa.\nSumnja se da su dvojica muškaraca iz Tutina starosti 46 i 55 godina u junu ove godine provalili u prostorije jedne kurirske službe u Somboru i obili metalni sef iz kog su ukrali oko 2.000.000 dinara. Stražu su im, kako se sumnja, čuvali muškarci iz Tutina starosti 36 i 55 godina, dok se dvojica muškaraca iz Sombora starosti 55 i 63 godina sumnjiče da su tipovali ovu kurirsku službu.\nTakođe, četvorica od njih osumnjičeni su i za krivično delo teška krađa u pokušaju.\nSumnja se da je 46-godišnji muškarac iz Tutina u maju pokušao da provali u prostorije iste kurirske službe, a da mu je tada 55-godišnji muškarac čuvao stražu. Dvojica Somboraca sumnjiče se da su i tada tipovali ovu kurirsku službu.


Skinut balon u Petnici | Kolubarske\nSkinut balon u Petnici\nBalon nad olimpijskim bazenom u SRC „Petnica“ skinut je juče, a uskoro će početi uobičajene pripreme za letnju sezonu, koja po tradiciji počinje 1. juna. Balon je odložen u zgradu nekadašnje štale jednog od seljaka od kojih je svojevremeno otkupljena zemlja za deo parka kupališnog kompleksa. Ta zgrada sada je magacin uglavnom za mašine, koje služe za održavanje parkovskih površina.\nProblem sa odlaganjem balona, koji će UFK „Valis“, koji gazduje objektom, morati da reši je kako platno balona sa specijalnim komorama za uduvavanje vazduha zaštiti od glodara kojih tamo ima.\nOd otvaranja, 7. februara, u Petnici su održani plivačko takmičenje i dva vaterpolo turnira mlađih kategorija - u danu otvaranja, odnosno u martu. Drugo plivačko takmičenje, koje je najavljivano nakon ponovnog otvaranja balona zbog prinudnog zatvaranja do dobijanja upotrebne dozvole, odloženo je zbog, kako je zvanično pojašnjeno, kratkog roka PSS u kojem su klubovi iz Srbije trebali da doputuju u Petnicu.\nKada je o balonu reč, prema saznanjima Kolubarskih.rs, problem stvaranja kondenza, posebno u delu ispod tribina gde su svlačionice, koji ugrožava elektroinstalacije i sigurnost korisnika, nije rešen iako to od zvaničnika niko ne priznaje.\nŠtaviše, pojedini iz gradske delegacije, koja je svojevremeno boravila u Slovačkoj, tvrde kako je to, na osnovu iskustava Slovaka, nerešvi problem jer balon i nije koncipiran za pokrivanje bazena već za pokrivanje teniskih ili terena za mali fudbal. Slovaci iz Prievidze nudili su tada Valjevu da pomognu pri aplikaciji za sredstva iz fondova EU kojima bi se podigao posve drugačiji „balon“ za manje para no što je koštao (31 milion dinara) ovaj što je juče skinut. Da ne pominjem pad balona krajem januara uoči prvobitno planiranog otvaranja.\nPlivači Valisa i mladi vaterpolisti dva valjevska kluba sada opet moraju da treniraju ili u malom bazenu Tehničke škole ili da putuju do nekog od okolnih bazena (Vrujci, Crljeni...). Od 1. juna taj problem će biti rešen, a šta će se sa balonom i kondenzom koji je i dalje bio prisutan u Petnici dešavati, ostaje da se vidi.\nPodaci Zavoda za javno zdravlje Pre 7 sati 53 minuta


Privredne komore zapadnobalkanske šestorke – članice Komorskog investicionog foruma, u ime privreda koje okupljaju, pozvale su danas vlade regiona, Evropsku komisiju i države EU uključene u Berlinski proces da se još konkretnije posvete i zajednički rade na sprovođenju Akcionog plana za ekonomski regionalni prostor kako bi kompanije na Zapadnom Balkanu što pre počele da uživaju vidljive koristi regionalnih integracija, izjavio je Marko Čadež, predsednik PKS u Podgorici.\nUpravni odbor Komorskog investicionog foruma, kojim predsedava Čadež, na današnjem zasedanju, u sklopu pripreme za predstojeći Samit o Zapadnom Balkanu u Londonu, usvojio je deklaraciju sa preporukama privrede svim učesnicima u sprovođenju agende za regionalnu saradnju. Takođe, Upravni odbor KIF-a za generalnog sekretara zajedničke regionalne komore u Trstu izabrao je Safeta Grdžalijua, predsednika Privredne komore Kosova.\nCilj preporuka je brže otklanjanje barijera i smanjenje troškova, jednostavnije procedure i propisi za uspešnije poslovanje, više međusobne trgovine i investicija, kako bi region postao konkurentniji na globalnoj investicionoj mapi i obezbedio brži ekonomski rast i razvoj i više radnih mesta.\nČadež je, uz ocenu da je u proteklih godinu postignut napredak, da su vlade dosta uradile i i da su koordinatori pri kabinetima premijera bili posvećeni tom poslu, istakao da, iz ugla ljudi iz privatnog sektora, koji su svakodnevno na terenu, rezultati mogu biti još bolji i da sistemskim rešenjima treba dodatno poboljšati uslove poslovanja u regionu.\nDa bi se obezbedila bolja koordinacija unutar regiona, osiguralo sprovođenje dogovorenih politika koje će omogućiti stvaranje jedinstvenog ekonomskog prostora, po rečima Čadeža, komore vladama Zapadnog Balkana, kao jedno od rešenja predlažu osnivanje ministarstava za regionalnu saradnju.\nUklanjanje svih necarinskih barijera unutar regiona, uzajamno priznavanje sertifikata, uz brže uvođenje evropskih standarda i elektronskih dokumenata, privrednicima bi, prema ovim preporukama, obezbedilo jeftiniji promet robe u regionu i smanjilo duge redove kamiona na prelazima.\nZa brži rast ekonomija regiona i kreiranje novih radnih mesta, neophodno je, ukazao je Čadež, obezbediti bolji i lakši pristup kapitalu i alternativne izvore finansiranja za mala i srednja preduzeća, kao kičmu ekonomskog sistema.\nNa listi preporuka privrede je i sprovođenje digitalne agende i digitalne transformacije kompanija, obrazovanje prema potrebama privrede, priznavanje kvalifikacija, veća mobilnost ljudi, čime bi se stvorili uslovi za smanjenje nezaposlenosti i sprečio odliv kvalitetnih kadrova iz regiona.\n„Sa evropskim zvaničnicima razgovaramo i o takozvanom inkluzivnijem pridruživanju, koje bi obezbedilo da odmah primenjujemo standarde i propise koje usvojimo, ne čekajući da svaka država postane članica, jer tako štedimo i novac i vreme našim kompanijama“, naglasio je Čadež.\nUkazujući na važnost ekonomske saradnje i izgradnje jedinstvenog ekonomskog prostora za budućnost, opstanak i razvoj privreda regiona, Čadež je istakao značaj i doprinos Berlinskog procesa ostvarenju tih ciljeva koji su u fokusu ove inicijative.


Platvioo.rs obradovao svoje korisnike sa vrednim nagradama!\nPočetkom meseca avgusta Plativoo.rs - prvo BESPLATNO digitalno sanduče za sve vaše račune, rešio je da malo "osveži" svoje korisnike sa interesantnom nagradnom igrom. Naime, svaki novi korisnik, koji se registrovao tokom avgusta i izabrao da plaća račun za vodu putem Plativoo platforme, učestvovao je u nagradnoj igri. Nagrada za prvo i drugo mesto je bio plaćen račun za vodu, dok su treće, četvrto i peto mesto dobili majce sa Plativoo logom.\nČim je JKP "Vodovod" Sremska Mitrovica distribuirao račun za vodu za mesec avgust, Plativoo.rs je uradio izvlačenje nagrađenih, putem metode slučajanog uzorka.\nPlativoo - prvo besplatno digitalno sanduče za sve vače račune, čestita dobitnicima i poziva vas da plaćate svoje račune Brže, Jednostavnije i Sigurnije!\nZoran Martinović, plaćen račun\nStevan Sekereš, plaćen račun\nJelena Radivojević, majica\nJagoda Ivkovic, majica\nNada Grudić, majica\nPlatvioo.rs - prvo besplatno digitlano sanduče za sve vaše račune vam omogućava da primite, skladištite i platite vaš račun na jednom mestu. Da bi ste koristili Plativoo.rs potrebno je da se registrujete na platforumu. Jednom kada završite proces registracije, potrebno je da izaberete kompaniju, čije račune želite da primate. Kada to uradite Plativoo će vas putem mail-a obavestiti da li je izabrana kompanija podržana ili ne. Ukoliko jeste, prvi sledeći račun će vam stići na Plativoo umesto u vaše poštansko sanduče. Račun možete platiti na nekoliko načina, direktno preko Plativoo-a koristeći kreditnu karticu ili, putem e-banking aplikacije. Ukoliko ste ostali bez sredstava na vašem tekućem računu možete odštampati račun i platiti ga, kao i do sada u pošti ili banci.\nNaš cilj je da korisniku pružimo mogućnost da na jednom mestu ima uvid u sve svoje dospele obaveze, te na osnovu tih informacija može adekvatno da planira svoj mesečni budžet. Takođe, korišćenjem Plativoo-a štedite i vreme, jer nema više čekanja u redu da bi platili neki račun. Plativoo trenutno funkcioniše na područiju Sremske Mitrovice gde već ima saradnju sa JKP "Vodovod", a uskoro će biti podržan i veliki broj drugih kompanija u Srbiji.


Ovo je Rim: Svinja koja je postidela glavni grad Italije - 29.01.2018, Sputnik Srbija\nIako je Italija u izbornoj kampanji uoči opštih izbora, 4. marta, italijanska prestonica preplavljena je đubretom, prenela je agencija AP. 29.01.2018, Sputnik Srbija\n© REUTERS / Max RossiRim zatrpan đubretom\n31 Decembar 2017, 23:41\nGradonačelnica Virđinija Rađi ne učestvuje u izbornoj trci, ali to nije omelo njene političke protivnike da je tokom kampanje kritikuju zbog đubreta, ali i zbog jedne svinje koja se „šeta“ ulicama italijanske prestonice.\nTako se bivši italijanski premijer Mateo Renci, čija Demokratska partija, prema poslednjim anketama, nema preteranu podršku glasača, našalio na tu temu, navodeći: „Ranije je bio vuk, sada je svinja simbol Rima u svetu“, aludirajući na legendu o vučici i osnivanju starog Rima.\nDesničarska liderka Đorđa Meloni postavila je na Fejsbuk fotografiju svinje na kojoj se vidi kako životinja njuška po gomili đubreta.\nNjen komentar ispod slike je: „Ovo je Rim“.\n— Giorgia Meloni ن (@GiorgiaMeloni) 11. januar 2018.\nVirđinija Rađi, članica populističkog pokreta „Pet zvezdica“, koja prema anketama vodi u izbornoj trci, izjavila je da bi političari trebalo da se okrenu nekim drugim temama, a da je svinja, inače, „odlutala od svog vlasnika“.\nPolitički analitičar Franko Pavončelo, međutim, komentariše da ljudi nisu toliko za pokret „Pet zvezdica“ koliko su protiv aktuelnog sistema, naveo je AP.


"Beogradska zima": Bogat program tokom dva meseca » Antrfile\nNaslovna VESTI “Beogradska zima”: Bogat program tokom dva meseca\nI ove godine očekuje nas pun mesec praznične atmosfere u Beogradu. Građani će moći da uživaju na nekoliko klizališta, u carstvu mašte na Trgu bajki, raznim dešavanjima u Ulici otvorenog srca, ali i u nekim potpuno novim sadržajima i na novim lokacijama.\nManifestacija “Beogradska zima” imaće program na više od 15 lokacija u gradu, a trajaće puna dva meseca – od 1. decembra 2017. do 31. januara 2018. godine.\nVeć tradicionalno, program će biti organizovan na Trgu republike, Trgu Nikole Pašića, platou ispred Skupštine Srbije, kao i Sava centra, u Svetogorskoj, na Tašu… A, plato ispred TC “Rajićeva” biće promovisan kao novi gradski.\n“Beogradska zima” počeće 1. decembra u 17 časova na platou ispred Ustanove kulture “Vuk Stefanović Karadžić” i opštine Zvezdara na Bulevaru, gde će biti “Trg bajki”. Tada će se organizovati velika žurka. Biće koncert grupe “Vocal 5”, Irine Brodić i Jane Paunović (predstavnice Srbije na ovogodišnjoj Dečjoj Evroviziji) i Aleksandra Stefana Radiševića. Uz glumce, Jelisavetu Karadžić, Anitu Stojadinović, Nikolu Ranđelovića i Miloša Đurovića, sa decom će se igrati i klovn Alex, mađioničar Bojan i mnogi animatori. A, u kući bajki u 18 časova biće izvedena predstava “Devojka brža od konja”.\nBesplatan koncert Željka Joksimovića na Jahorini za najluđu noć\nU ambijentu koji dočarava povratak u detinjstvo i maštu, svako će pronaći delić svoje praznične radosti. Prošla novogodišnja manifestacija “Trg bajki” imala je velikog uspeha. Tada se tokom mesec dana okupilo i zabavilo preko 120.000 mališana i njihovih roditelja, učitelja i vaspitača. Ovog decembra, sledi nastavak, pa će Beograđani i gosti Beograda imati ponovo priliku da uživaju na “Trgu bajki”!\nOvde će se svakodnevno igrati naše narodne bajke, opere za decu, lutkarske predstave… Organizovaće se koncerti, prezentacije, edukativne i ekološke radionice u saradnji sa Srbijašumama, Zvezdarskim ekološkim centrom, Čuvarima zanata… Biće i bogat i zabavni i inkluzivni program za decu.\nU pretprazničnom i prazničnom raspoloženju, uz brojne glumce, pevače, animatore, žonglere, mađioničare i ulične svirače, deca i svi koji se osećaju kao deca – imaće priliku da na najlepši način upoznaju i uživaju u tradicionalnoj kulturi i promociji nacionalnih proizvoda. A, ulaz za sve posetioce je besplatan.\nSvakako i na ostalim lokacijama u gradu biće zanimljivo, zabavno i veselo. Na Tašu će biti najveće klizalište u Beogradu, a na Trgu Nikole Pašića će, već tradicionalno, postojati malo klizalište, ali i dodatni programi: Semafor žurka, maskenbal, predstave za decu, besplatne školice klizanja… Postojaće i klizalište ispred Muzeja savremene umetnosti i na Adi ciganliji.\nUlica otvorenog srca uvek privuče veliki broj posetilaca\nNa Kalemegdanskoj tvrđavi biće održan Novogodišnji dečji festival, a u UK “Vuk Karadžić” – “Bal za penzionere”. Prvog dana Nove godine biće tradicionalno održana Ulica otvorenog srca, što je, po mišljenju mnogih, jedna od najlepših manifestacija u Beogradu.\nNovogodišnja fešta u Budvi trajaće četiri dana uz „Dugme“, „S.A.R.S.“, Bajagu, „Dubiozu“…\nPrvi put ove godine osmišljen je projekat “Božićno seoce”, koje će se nalaziti ispred hrama Svetog Save i trajati više od 20 dana.\nBal za penzionere\nnovogodišnji dečji festival\nPrethodni članakKikinda: Sovembar u najvećem zimovalištu sova utina na svetu\nSledeći članak150. izvođenje mjuzikla “Neki to vole vruće” u Pozorištu na Terazijama\nManifestacija “Deca pomažu deci” 26. i 27. decembra u Kombank dvorani


Hašim Tači: Dijalog će se okončati priznanjem Kosova od Srbije | Hronika\nPočetna strana > Hronika > Hašim Tači: Dijalog će se okončati priznanjem Kosova od Srbije\n- Razgovori između Republike Kosovo i Srbije, ili dijalog o tehničkim pitanjima je kao što znate započeo kako je trebalo. Taj dijalog će biti zaključen medđusobnim priznanjem Kosova i Srbije kao dve nezavisne i suverene države i biće zaokružen integracijom Kosova i Srbije u NATO i EU - rekao je premijer Tači.\nPred odlazak za Tursku, gde će na poziv turskog premijera Redžepa Tajipa Erdogana učestvovati na sastanku lidera velikog broja država, Tači je izrazio uverenje da će razgovori izmedđu Kosova i Srbije označiti kraj poglavlja sukoba u region.\nOdbacio je mogućnost da predmet dijaloga budu status i teritorijalni integritet Kosova, koji je, kako je rekao, nepovrediv i medđunarodno priznat.\n- Kosovo je jedinstveno i o našem unutrašnjem uredjenju se odlučuje u skladu sa Ustavom i našim zakonima - kazao je Tači i istovremeno odbacio mogućnost da sever Kosova dobije specijalni status.\nOn je izjavio je da će na svetskom samitu lidera u Istanbulu, koji će se održati 14. i 15. marta predstaviti dostignuća u konsolidaciji i jačanju države Kosovo.


Zvezdana prašina treba da razotkrije tajne galaksije\nNaučnici sa velikim entuzijazmom proučavaju”zvezdanu prašinu“ koja je u nedelju dospela na zemlju sondom ”Stardust,“ što u prevodu i znači zvezdana prašina. Čim su ugledali čestice koje su prikupljenje tokom sedmogodišnjeg putovanja sonde svemirom, naučnici su proglasili misiju punim uspehom.\nSonda je prikupila čestice prašine 2004. godine, posle petogodišnjeg putovanja svemirom radi ”sastanka“ sa kometom Vilt-2, od koje čestice i potiču. Zatim je usledilo dugo putovanje nazad na zemlju, gde se sonda uspešno prizemljila u nedelju, u pustinji države Jute. Komete su lopte prašine i leda koje kruže oko sunca, a veruje se da su formacije zaostale posle formiranja naše galaksije pre 4 i po milijarde godine. Pošto su te čestice u svom izvornom stanju, veruje se da mogu da nam otkriju hemijske tajne o razvoju galaksije. Šef misije, astronom sa univerziteta države Vašington Donald Braunli, kaže da su premašena sva očekivanje: oko milion čestica je zatočeno u mreži koja se može nazvati ”zamkom“ za zvezdanu prašinu.\n“Čestice, možda milion čestica komete Vilt, nalaze se u toj mreži. To je pravo blago, tu su primerci koji potiču iz vremena rodjenja naše galaksije.“\nMreža sadrži aerogel -- materijal od vrlo tankih i labavo isprepletanih niti fiberglasa. Čestice prašine koju je kometa ispustila u fazi topljenja na putu ka suncu iz spoljnih sfera galaksije, uhvatile su se u aerogel koji ima gotovo 100% propusljivost. Čudesni aerogel je dospeo i u Ginisovu knjigu rekorda kao čvrsti materijal sa najnižim mogućim stepenom gustine. Mada su prikupljene čestice male, za naučnike predstavljaju prave gromade koje će biti podrobno analizirane tek pošto budu rasčlanjene na sastojke od kojih je nastala naša galaksija... U medjuvremenu, ka svemirskom centru Džonson u Hjustonu -- sada ”meki“ zvezdane prešine -- hrli 150 naučnika iz svih krajeva sveta u nadi da će proučavanjem zvezdane prašine možda razotkriti bar poneku tajnu nastanka svemira.


Mali: Budzet za 2022. usmeren na podizanje životnog standarda i jačanje privrede\nObjavljeno:22. novembara 2021.\nPredlog budzeta za 2022. godinu ima dva osnovna cilja, prvi je da podigne životni standard građana, a drugi da dalje jača našu ekonomiju, izjavio je danas ministar finansija Siniša Mali.\nGovoreći na Odboru za finansije, republički budzet i kontrolu trošenja javnih sredstava, Mali je istakao je da su ta dva cilja i osnovni ciljevi naše ekonomske politike, zato se, dodaje, sa tom politkom nastavlja i u 2022. godini.\nKada je reč o prvom cilju, podizanju životnog standarda građana, Mali je ukazao da je Predlogom budzeta za 2022. godinu predviđeno da već od 1. janura penzije budu uvećane za 5,5 odsto, shodno švajcarskoj forumuli.\nPodsetio je i da će penzioneri u februaru iduće godine dobiti jednokratnu pomoć od po 20.000 dinara.\nTakođe, naveo je i da će od 1. januara biti uvećana minimalna zarada i da će od sledeće godine ona iznositi više od 35.000 dinara.\nMali je kazao da je pre desetak godina minimalna zarada iznosila 15.700 dinara, dodajuci da je u poslednjih deset godina više nego duplo uvećana.\n"Minimalna zarada nam je važna, jer je ona pokretač prosečne zarade", rekao je Mali i podsetio da je cilj države u okviru Programa "Srbija 2025" da prosečna plata do kraja 2025. godine bude 900 evra.\nUkazao je i da država nastavlja da smanjuje opterećenje na poreze i doprinose za privrednike, dodajući će od sledeće godine neoporezivi deo dohotka na zarade biti povećan sa 18.300 dinara na 19.300 dinara mesečno.\n"I dalje nastavljamo politiku rasterećenja na zarade, čime podstičemo dalji rast zaposlenih. Uprkos pandemiji, ne odustajemo od te politike", rekao je Mali.\nGovoreći o drugom cilju budzeta za 2022. godinu, jačanje privrede i velika izdvajanja za kapitalne investicije, Mali je istakao da se ni od te politike ne odustaje uprkos pandemiji.\nUkazao je da je sledeće godine planirano da se iz budzeta izdvoji 486 milijardi dinara za kapitalne investicije, dodajući da je to novac za autoputeve, brze saobraćajnice, Nacionalni stadion, fabriku za proizvodnju vakcina, završetak Kliničkog centra Srbije, izgradnju i rekonstrukciju velikog broja škola, vrtića...\nGovoreći o rastu za narednu godinu, Mali je naveo da se Predlogom budzeta za 2022. godinu procenjuje da će biti 4,5 odsto. Ističe da je reč o konzervativnoj proceni i da ukoliko se sve investicije budu ostvarile na vreme da je mogući i veći rast iduće godine.\nPlanirani deficit za iduću godinu je, dodaje Mali, tri odsto, dodajući da će taj nivo deficita omogućiti da se smanji udeo javnog duga u BDP-u sa trenutnih 58,2 odsto na 55, 5 odsto na nivou centralne države do kraja sledeće godine.\nGuvernerka NBS Jorgovanka Tabaković izjavila je da je budzet za 2022. godinu zasnovan na realnim makro pretpostavkama i projekcijama i da fiskalni plan doprinosi ubrzanju privrednog rasta, povećanju investicija i konkurentnosti, rastu zaposlenosti i standarda stanovištva.\nNavela je da se opreznim konzervativnim pristupom čuva dobra fiskalna pozicija zemlje, da se projekcije NBS poklapaju sa projekcijama Ministarstva finansija te da NBS pruža punu podršku na realizaciji budzeta za 2022.\nGovoreći o inflaciji Tabaković je istakla da NBS aktuelno kretanje inflacije ocenjuje kao privremeno i navela da NBS već preuzima mere na njenom obuzdavanju.\n„NBS od oktobra prestala sa nedeljnim organizovanjem aukcija repo kupovine hartija od vrednosti putem kojih se bankama obezbeđivala dinarska likvidnost na rok od tri meseca pod povoljnim uslovima. Od početka oktobra prosečnu ponderisanu stopu povećali smo za 19 baznih poena na 0,3 uz povećanje iznosa viškova likvidnosti koje se povlače putem repo operacija“, objasnila je Tabaković.\nKako je istakla, reakcija NBS u smeru zaoštravanja monetarne politike je postepena i pažljivo odmerena.\n„Time je naša reakcija u smeru zaoštravanja monetarne politike postepena i pažljivo odmerena kako bi se uticalo na inflatorne pritiske ali istovremeno sačuvali povoljni uslovi finansiranja za privredu, građane i državu. Na taj način koristimo fleksibilnost okvira monetarne politike koji smo sami stvorili 2012. godine“, navela je Tabaković.\nOna je dodala da, s obzirom na to da je inflacija vođena rastom cena hrane i energenata, za čoveka koji na osnovne životne potrebe troši veći deo svog dohotka, inflacija je veća i zbog toga mora da se razmišlja o mehanizmu robnih rezervi o čemu je govorio i predsednik Aleksandar Vučić, a možda da se razmisli i o akciznoj politici.\nPredsednik Fiskalnog saveta Pavle Petrović rekao je da je ocena ovog savetodavnog tela da je budzet oprezno planiran i da će se deficit od tri odsto, odnosno 1,7 milijardi evra, lako ostvariti.\n„Zapravo naše projekcije govore da je vrlo verovatno da će biti nekih milijardu evra uštede i da bi stvarni deficit mogao da bude oko dva odsto BDP-a. Ta naša ocena bazirana je kako na planiranim prihodima tako i na rashodima. Prihodi su planirani konzervativno što mi u načelu podržavamo i očekujemo da će najvervatnije biti veći od onih koji su isplanirani u budzetu. Sa druge strane rashodi su široko planirani, tako da i tu očekujemo značajne uštede“, naveo je Petrović.\nPetrović je naveo da savet pozdravlja ovu opreznost u planiranju, jer u uslovima neizvesnosti kakva je pandemija, dobro je imati rezerve.


20.10.2015 u 12:08\nObeležen Dan oslobođanja Beograda\nBEOGRAD – Predsednik Srbije Tomislav Nikolić položio je danas venac na Spomenik oslobodiocima Beograda povodom 71. godišnjice oslobođenja glavnog grada u Drugom svetskom ratu. Predsednik je minutom ćutanja odao poštu stradalim vojnicima, a zatim položio venac kod spomenika Crvenoarmejcu, gde je sahranjeno 1.400 srpskih i 818 ruskih vojnika. Kao i prethodne godine, Nikolić se upisao u...\n07.10.2015 u 14:00\nBEOGRAD – U Beogradu je danas, polaganjem venaca i nizom prigodnih događaja obeležena 100-godišnjica herojske odbrane Beograda 1915. godine. Tim povodom je, u ime Grada Beograda, član gradskog veća Stevo Tatalović položio vence na Novom groblju, na spomen kosturnicu branilaca Beograda 1915. godine i na grobno mesto majora Gavrilovića. Minutom ćutanja odata je počast braniocima otadžbine, nakon čega...\n20.10.2014 u 12:00\nObeleženo oslobođenje Beograda\nBEOGRAD – Uz državne i vojne počasti i reprezentativni orkestar Garde Vojske Srbije vence su na spomen obeležje položili i ministar za rad, zapošljavanje, boračka i socijalna pitanja Aleksandar Vulin i gradonačelnik Beograda Siniša Mali. Vulin je u izjavi novinarima naveo da danas slavimo slobodu ali i istoriju koja se ne može politizovani i menjati, dok je Mali najavio da će Beograd i ubuduće na...\n19.10.2014 u 22:24\nSvečana akademija u čast oslobođenja Beograda od fašizma\nBEOGRAD – U beogradskom Centru Sava večeras je održana svečana akademija povodom 70 godina od oslobođenja Beograda u Drugom svetskom ratu, kojoj su prisustvovali gotovo svi članovi Vlade Srbije i gradonačelnik Beograda Siniša Mali. Ceremoniji je prisustvovala i izaslanik predsednika Srbije Jasmina Mitrović Marić, učesnici NOB-a, ratni veterani iz savezničkih zemalja, predstavnici diplomatskog...\n18.10.2014 u 10:09\nOslobođenje Beograda okom filmske kamere\nPostavka „Oslobođenje Beograda, okom filmske kamere” predstavljena je u novoj zgradi Jugoslovenske kinoteke. Autor izložbe je Aleksandar Erdeljanović, upravnik Arhiva Kinoteke sa saradnicima. Na postavci su prikazane fotografije – kadrovi iz filmova o oslobođenju naše prestonice, na kojima se vide sovjetski tenkovi na Čukarici, marširanje partizana na Terazijama, Beograđanke koje pomažu pri...\n16.10.2014 u 16:28\nSrbija i Rusija imaju dobru budućnost\nBEOGRAD – Vojna parada povodom sedam decenija od oslobođenja Beograda u Drugom svetskom ratu, kojoj prisustvuju predsednici Srbije i Rusije Tomislav Nikolić i Vladimir Putin danas je počela počasnom artiljerijskom paljbom i intoniranjem srpske himne. Prvoj paradi koja se posle 29 godina održana kod Palate Srbije i na Dunavu uz učešće oko 4.500 pripadnika Vojske Srbije prisustvuje držzavni i vojnih...\n16.10.2014 u 13:43\nPamtimo ratnike koji su dali život za mir\nPočetak posete ruskog predsednika Vladimira Putina Beogradu obeležilo je polaganje venaca na groblju Oslobodiocima Beograda 1944. i Spomeniku crvenoarmejcu u sklopu tog kompleksa. Šef Kremlja je posle sletanja u Beograd stigao na ovo mesto sa predsednikom Srbije Tomislavom Nikolićem kako bi odao poštu palim vojnicima Sovjetskog Saveza i Narodnooslobodilačke vojske Jugoslavije. Na tom mestu zvaničnike je dočekala počasna garda, ali i veterani koji su u sklopu partizanskih jedinica učestvovali u oslobođenju pre sedam decenija...\n16.10.2014 u 12:00\nPutin: Živela bratska Srbija!\nPredsednik Rusije Vladimir Putin rekao je juče da je vojna parada u Beogradu povodom 70 godina od oslobođenja prilika da se izraze ponos i zahvalnost veteranima, ali i da se potrudimo da budemo dostojni njihovih podviga i slave.


Dodik je ovo rekao ČIM JE ČUO šta se događa na Kosovu | Cik Novosti\nDodik je ovo rekao ČIM JE ČUO šta se događa na Kosovu\nDodik je istakao da država Srbija ima pravo da štiti svoj narod, koji je ostao nezaštićen. Prema njegovim rečima, posebno je čudno obrazloženje da su na taj način odvođeni pripadnici policije.\nPredsedavajući i srpski član Predsedništva BiH Milorad Dodik izjavio je Srni da je operacija specijalnih snaga ROSU ozbiljan udarac na krhki mir na Kosovu i Metohiji i da ne može biti tolerisana ni od nečega što se zove međunarodna zajednica, koja je prisutna u ovoj južnoj srpskoj pokrajini.\n– Obrazloženja da je jutrošnji upad na sever Kosova i Metohije u funkciji borbe protiv kriminala su nesuvisla, jer da bi se pojedinci priveli pravdi ne morate da dižete specijalne jedinice sa dugim cijevima koje uznemire sve stanovništvo na Kosovu i Metohiji – istakao je Dodik.\n– Oni su mogli biti uhapšeni mirno na svojim radnim mestima, ako je bilo osnova za njihovo hapšenje. Zato je potpuno jasno da ovde nije reč o borbi protiv kriminala. Ovo je borba protiv ostanka Srba na Kosovu i Metohiji i pokušaj da se isprovocira njihov novi egzodus – naglasio je Dodik.


Junker: Evropskoj uniji duva vjetar u jedra - Vijesti.me\n"EKONOMIJA SE OPORAVLJA U SVIM ZEMLJAMA"\nEvropskoj uniji duva vjetar u jedra, sadašnji ekonomski oporavak pospješuje i politički napredak i to omogućava obnovu Unije i njenu snažniju integraciju do 2025. godine, izjavio je danas u Strazburu predsjednik Evropske komisije Žan-Klod Junker.\nU godišnjem izlaganju o "Stanju Unije" Junker je posebno ukazao na to da se ekonomija EU oporavlja u svim zemljama i da je stvoreno osam miliona novih radnih mjesta, a 230 miliona Evropljana ima posao.\nJunker je podržao stvaranje sporazuma o slobodnoj trgovini s raznim djelovima svjeta, ali je podvukao da EU nije "naivni zagovornik, slobodne trgovine", pa je otud predložio nova pravila za procenu strategijski važnih investicija, uključujući vojnu tehnologiju.\nIako je to rekao, on je jasno ciljao na zamjerke i otpore koji su se pojavili u Njemačkoj, Francuskoj i još nekim članicama, kad je reč uglavnom o nastojanju kineskih paradržavnih kompanija da kupe ili dobiju pakete akcija u evropskim infrastrukturnim ili firmama vrhunske tehnologije.\nPredsjednik EK je podvukao da svi u EU žele da evropska industrija postane jača i konkurentnija na svjetskom tržištu i najavio je novu industrijsku strategiju koju priprema Evropska komisija.\nOn je ponovio da će EU i dalje biti najveći pristalica sprovođenja svjetskih sporazuma o zaštiti od zagađenja prirodne sredine i pogubnih posljedica klimatskih promjena, ukazavši da je to naročito nužno pošto su SAD ustuknule u primjeni obaveza na tom području.\nOn je istakao da EU sada bolje štiti i svoje spoljne granice i uspjeva da djelom zaustavi nekontrolisanu navalu ilegalnih imigranata, posebno ukazavši na sporazum s Turskom.\nRekao je, međutim, da se EU sad mora pozabaviti i potrebnim prilivom legalnih migranata, uz podršku afričkim zemljama i naročito Libiji da se presjeku putevi masovne ilegalne migracije.\nPo rječima Junkera, neodložno treba omogućiti da u šengenski prostor EU bez unutrašnjih granica budu uključene i Rumunija i Bugarska, uz opasku da bi "i Hrvatskoj trebalo otvoriti vrata za Šengen, čim budu ispunjena sva mjerila".\nZnačajnu pažnju u izlaganju je predsjednik EK posvetio borbi protiv terorizma i, pored ostalog, zatražio da se u ravni EU uspostavi zajedničko obaveštajno tijelo, tako da se sve informacije o teroristima automatski razmenjuju među obaveštajnim agencijama zemalja članica, što dosad nije bio slučaj i zbog pomanjkanja poverenja među državama Unije.


Sa velikom većinom u parlamentu Makron (39) će sada imati odrešene ruke da sprovede obećani program\nJelijsejska palata saopštila je večeras sastav nove francuske vlade posle parlamentarnih izbora na kojima je ogromnu većinu osvojila centristička stranka predsednika Emanuela Makrona, Republika u pokretu, prenosi Beta.\nŽan-Iv Le Drian ostaće kao u prethodnom sazivu šef diplomatije, dok će ministar odbrane biti Florans Parli posle odluke Silvi Gular da odustane od ministarske funkcije zbog istrage o navodnoj zloupotrebi sredstava Evropskog parlamenta.\nMinistarka za evropska pitanja biće Natali Loazo, jer je prethodna ministarka Marijel de Sarnez odlučila da ne bude u novoj vladi.\nMinistar pravde takođe će biti žena, Nikol Belube, navela je Jelsijeska palata i dodala da je dosadašnji ministar na toj funkciji Fransoa Bajru odlučio da napusti vladu kako bi novom predsedniku Emanuelu Makronu omogućio da ostvari cilj i očisti politiku od korupcije.\nMinistar za teritorijalnu koheziju biće Žak Mezar i on menja Rišara Ferana koji je, kako su naveli francuski mediji, bio primoran da odustane od ministarske funkcije jer je predmet preliminarne istrage o aferi poslovanja s nekretninama, prema kojoj je njegova partnerka koristila jefitnije cene zakupa dok je Feran bio na čelu jednog osiguravajućeg društva.\nFeran, blizak Makronu, prihvatio je da bude predsednik poslaničke grupe Republike u pokretu.\nSa velikom većinom u parlamentu Makron (39) će sada imati odrešene ruke da sprovede obećani program, socijalno-liberalne reforme kao što je moralizacija političara od kojih zahteva besprekornost, reforma radnog zakonodavstva i smanjenje javnog deficita.


(VIDEO) ATLANTSKI SAVET: Verujemo da će Vučić priznati Kosovo, a ostaće i na vlasti! | Vesti Dana\n„Videćemo kako se situacija odvija, ali nadam se da će Kosovo moći da sastavi vladu koja će biti u stanju da vlada i da ima podršku javnosti, ali i da poboljša poziciju zemlje tako da učestvuje u dijalogu“, dodao je Vilson.\nRekao je da su kosovske takse na uvoz robe iz Srbije i BiH „sve mnogo poremetile“ i da ih treba ukinuti, ali je dodao da „treba prekinuti i sa agresivnim pokušajima da se spreče priznanja nezavisnosti Kosova i članstvo u medjunarodnim organizacijama“.\nVilson je dodao da „misli da je predsednik (Srbije Aleksandar) Vučić iskreno rekao gradjanima koja je cena statusa kvo“ i da je sada prilika da se govori o tome šta se može dobiti dogovorom, „ne samo o onome što će Kosovo ponuditi, već i o prilikama koje postaju stvarne – strane investicije, članstvo u EU, istorijsko pomirenje sa SAD“.\nOn je dodao da veruje da bi Vučić „politički preživeo“ kada bi priznao Kosovo.


Bajević: "Ova situacija nas neće uspavati" » pressing.ba\nDušan Bajević, selektor fudbalske „A“ reprezentacije Bosne i Hercegovine, održao je danas videosastanak sa svojim saradnicima. Na sastanku je bilo riječi o radu stručnog štaba nacionalnog tima BiH u specifičnim uslovima izazvanim pandemijom COVID -a 19.\n04.06.2020 u 19:51\nRazgovaralo se, između ostalog, i o širem spisku potencijalnih kandidata za „A“ reprezentaciju BiH, kao i o nastupima tih igrača u klubovima i ligama koje su nastavile takmičenje, saopšteno je iz Nogometnog/Fudbalskog saveza BiH (N/FS BiH). Razmijenjene su informacije o aktuelnoj situaciji u svim ligama u kojima igraju reprezentativci BiH, standardni i potencijalni, sa posebnim osvrtom na njihovu fizičku pripremu.\n„Radimo sve što je u našoj moći kako bismo se spremili za te dvije utakmice baraža za EURO“, rekao je Bajević, te kako prenosi Anadolu Agency (AA) dodao:\n„Ne dozvoljavamo da nas ova situacija sa koronavirusom uspava, već moji saradnici i ja analiziramo šta je najbolje za reprezentaciju i šta trebamo konkretno poduzeti da budemo još čvršći i jači“.\nIstiče da su svi usmjereni samo ka jednom cilju, a to je plasman na Evropsko prvenstvo.\n„Znamo šta nam je cilj i ozbiljno smo posvećeni tome da ga i ostvarimo. Radimo naš posao, za sada na ovaj način, ali evo polako se otvaraju granice što znači da se otvara mogućnost i za putovanja. Tada ćemo moći provjeriti sve igrače koji pretenduju da budu u krugu kandidata za reprezentaciju. Želimo da napravimo još bolju, čvršću i jaču reprezentaciju i odlučni smo da napravimo rezultat koji će nas odvesti na Evropsko prvenstvo“, kazao je Bajević.\nBajević je na kraju dodao da njegovi saradnici imaju zadatak i da prate sve što je vezano za protivničke igrače u baražu, kao i u Ligi nacija. Izvršni komitet UEFA-e na sjednici zakazanoj za 17. juna trebao bi donijeti odluku kada će se igrati odložene utakmice braža za EURO, odnosno da li će i kada se igrati mečevi Lige nacija. BiH će u polufinala braža za EURO biti domaćin u utakmici sa Sjevernom Irskom. Ukoliko pobijedi, igrat će opet na svom terenu u finalnom susretu za plasman na kontinentalni šampionat protiv Slovačke ili Republike Irske. U Ligi nacija BiH je trebala nastupiti u elitnoj diviziji, u grupi ”1” gdje je za protivnike dobila Italiju, Holandiju i Poljsku.